open-index/open-wikipedia-markdown huggingface dataset:
ಮೇವುಂಡಿ ಮಲ್ಲಾರಿ

**ಮೇವುಂಡಿ ಮಲ್ಲಾರಿ**ಯವರು ನವೋದಯ ಕಾಲದ ಮೊದಲಲ್ಲಿ ಮಕ್ಕಳ ಸಾಹಿತ್ಯ ರಚಿಸಿದವರು. ಇವರು ಸ್ವಾತಂತ್ರ್ಯ ಹೋರಾಟಗಾರರೂ ಹೌದು. ಇವರು ಮಕ್ಕಳಿಗಾಗಿ ಪುಸ್ತಕಗಳನ್ನು ಬರೆದದ್ದಲ್ಲದೆ **ಹೊಟ್ಟೆ ಡುಮ್ಮ** ಎನ್ನುವ ಮಾಸಪತ್ರಿಕೆಯನ್ನೂ ಪ್ರಕಟಿಸುತ್ತಿದ್ದರು.

ವರ್ಗ:ಚುಟುಕು
ವರ್ಗ:ಕನ್ನಡ ಸಾಹಿತ್ಯ
ಮೇವುಂಡಿ ಮಲ್ಲಾರಿ
ನಾಮದ ಚಿಲುಮೆ

**ನಾಮದ ಚಿಲುಮೆ** - ತುಮಕೂರು ಜಿಲ್ಲೆಯ ದೇವರಾಯನ ದುರ್ಗದ ಸಮೀಪವಿರುವ ಒಂದು ಪ್ರೇಕ್ಷಣೀಯ ಸ್ಥಳ. ಇದು ತುಮಕೂರು ನಗರದಿಂದ ೧೦ ಕಿ.ಮೀ ದೂರದಲ್ಲಿದೆ.

ರಾಮಾಯಣಕಾಲದಲ್ಲಿ ಶ್ರೀ ರಾಮಚಂದ್ರ, ಲಕ್ಷ್ಮಣ, ಸೀತೆ ಕೆಲ ಕಾಲ ದೇವರಾಯನದುರ್ಗ ಕಾಡಿನಲ್ಲಿ ವನವಾಸ ಅನುಭವಿಸಿದರು ಎಂಬ ಸ್ಥಳ ಪುರಾಣ ಇದೆ. ಒಮ್ಮೆ ರಾಮನಿಗೆ ಹಣೆಗೆ ತಿಲಕವಿಡುವ ಸಂದರ್ಭ ಬಂದಿತು. ನೀರಿಗಾಗಿ ಸುತ್ತಲೂ ನೋಡಿದರೂ ಎಲ್ಲಿಯೂ ನೀರು ಸಿಗಲೇ ಇಲ್ಲ. ಆಗ  ಆ ಸ್ಥಳದಲ್ಲೇ ಬಾಣ ಹೂಡಿ  ಒಂದು ಬಂಡೆಯ  ಮೇಲೆ ಬಿಟ್ಟಾಗ,  ಬಾಣ ಒಳಹೊಕ್ಕು ರಂಧ್ರವನ್ನು ಕೊರೆದು ಅಲ್ಲಿ  ನೀರಿನ  ಬುಗ್ಗೆ ಚಿಮ್ಮಿತು. ಆ ನೀರನ್ನು ತೆಗೆದುಕೊಂಡು ರಾಮ ತನ್ನ  ಹಣೆಗೆ ನಾಮವನ್ನು ಧರಿಸಿದನಂತೆ. ಹಾಗಾಗಿ ಈ ಚಿಲುಮೆಗೆ **ನಾಮದ ಚಿಲುಮೆ**ಎಂಬ ಹೆಸರು ಬಂದಿದೆ.  ಕಡು ಬೇಸಿಗೆಯಲ್ಲೂ ಇಲ್ಲಿ ನೀರು ಚಿಮ್ಮುತ್ತಲೇ ಇರುವುದು ವಿಶೇಷ. 
ನಾಮದ ಚಿಲುಮೆಯಲ್ಲಿ ಒಂದು ಸಣ್ಣ ಮ್ರಗಾಲಯವಿದ್ದು ಅದರಲ್ಲಿ ಜಿಂಕೆ, ಕವಡೆ ಇತ್ಯಾದಿ ಪ್ರಾಣಿಗಳಿವೆ. ತಂಪಾದ ಗಾಳಿ, ಉತ್ತಮ ಮರಗಳು, ತುಂಟ ಕೊತಿಗಳು, ಬಣ್ಣ ಬಣ್ಣದ ಪಕ್ಷಿಗಳಿರುವ ಇದು ವಾರಾಂತ್ಯ ಕಳೆಯಲು  ಉತ್ತಮ ಸ್ಠಳ.

ವರ್ಗ: ಕರ್ನಾಟಕದ ಪ್ರಮುಖ ಸ್ಥಳಗಳು
ವರ್ಗ: ತುಮಕೂರು ಜಿಲ್ಲೆ
ಕರ್ಪೂರ ಶ್ರೀನಿವಾಸರಾವ್

**ಕರ್ಪೂರ ಶ್ರೀನಿವಾಸರಾವ್** (೧೮೬೩ - ಜೂನ್ ೨, ೧೯೩೨) ಅವರು.ವೃತ್ತಿಯಿಂದ ಮಹಾನ್ ಇಂಜಿನಿಯರ್ ಎನಿಸಿ ಪ್ರವೃತ್ತಿಯಿಂದ ಸಾಹಿತಿಗಳಾಗಿ,  ಸಾಹಿತ್ಯ ಪೋಷಕರಾಗಿ  ಕಂಗೊಳಿಸಿದ ಮಹಾನ್ ಸಾಧಕರು. 

## ಜೀವನ
**ಕರ್ಪೂರ ಶ್ರೀನಿವಾಸರಾವ್** ಇವರು ೧೮೬೩ರಲ್ಲಿ ಬೆಂಗಳೂರಿನಲ್ಲಿ ಜನಿಸಿದರು. ಇವರ ತಂದೆ ಕರ್ಪೂರ ಸುಬ್ಬರಾವ್. ಇವರ ಪೂರ್ವಿಕರು ತಿರುಪತಿ ತಿಮ್ಮಪ್ಪನ ದರ್ಶನಕ್ಕೆ ಮೊದಲು ಹೋದಾಗ ಬೆಟ್ಟದ ಅಡಿಯಿಂದ ಮುಡಿಯವರೆಗೆ ಉಂಡುಂಡೆ ಕರ್ಪೂರವನ್ನು ಉರಿಸಿದ್ದರಿಂದ ಇವರ ವಂಶಕ್ಕೆ ‘ಕರ್ಪೂರ’ ಎಂಬ ಹೆಸರು ಬಂದಿತಂತೆ.  

## ವಿದ್ಯಾಭ್ಯಾಸ  ಮತ್ತು ಉದ್ಯೋಗ
ಶ್ರೀನಿವಾಸರಾಯರು ಬಿ.ಎಸ್ಸಿ, ನಂತರ ಎಲ್.ಸಿ.ಇ ಪದವಿ ಪಡೆದು ಮುಂಬಯಿಯಲ್ಲಿ ಇಂಜಿನಿಯರ್ ಆಗಿ ಸೇರಿದರು.  ಅಲ್ಲಿಂದ ನಿವೃತ್ತರಾದ ಮೇಲೆ ಇವರ ಸೇವೆಯನ್ನು ಗುರುತಿಸಿದ ಮೈಸೂರು ಸರ್ಕಾರ ಇವರನ್ನು ಚೀಫ್ ಇಂಜಿನಿಯರ್ ಆಗಿ ನೇಮಕ ಮಾಡಿತು.  

## ಸಾಧನೆ
ಕರ್ಪೂರ ಶ್ರೀನಿವಾಸರಾವ್ ಅವರು ಕನ್ನಡಾಭಿಮಾನ ಹಾಗೂ ತಾಂತ್ರಿಕ ಪ್ರತಿಭೆಯನ್ನು ಪ್ರದರ್ಶಿಸಿ ಪರಿಷತ್ತಿನ ಚರಿತ್ರೆಯಲ್ಲಿ ಅವಿಸ್ಮರಣೀಯ ವ್ಯಕ್ತಿಯಾಗುಳಿದಿದ್ದಾರೆ.  ೧೯೩೧ರಲ್ಲಿ ಕನ್ನಡ ಸಾಹಿತ್ಯ ಪರಿಷತ್ತಿನ ಪರಿಷನ್ಮಂದಿರಕ್ಕೆ ಶಂಕುಸ್ಥಾಪನೆ ಮಾಡಿದ ಗೌರವ ಇವರದು.

ಶ್ರೀನಿವಾಸರಾಯರು ವೃತ್ತಿಯಿಂದ ಇಂಜಿನಿಯರ್ ಆದರೂ ಪ್ರವೃತ್ತಿಯಲ್ಲಿ ಸಾಹಿತಿಗಳೆನಿಸಿದ್ದರು.  ಸಂಸ್ಕೃತ, ಇಂಗ್ಲಿಷ್, ಮರಾಠಿ ಹಾಗೂ ಕನ್ನಡ ಭಾಷೆಯಲ್ಲಿ ಪಾಂಡಿತ್ಯಗಳಿಸಿದ್ದರು.  ಸ್ವಾತಂತ್ರ್ಯ ಚಳುವಳಿಯಲ್ಲಿ ನೇರವಾಗಿ ಭಾಗವಹಿಸದೇ ಇದ್ದರೂ ಪರೋಕ್ಷವಾಗಿ ಬೆಂಬಲ ನೀಡುತ್ತಿದ್ದರು.  ಕೃಷ್ಣರಾಜಸಾಗರ ಜಲಾಶಯ ನಿರ್ಮಾಣದಲ್ಲಿ ಇವರು ಪ್ರಮುಖ ಪಾತ್ರ ವಹಿಸಿದ್ದರು.

## ಹಿರಿಮೆ
ಇವರ ಸಾರ್ವಜನಿಕ ಸೇವೆಯನ್ನು ಗುರುತಿಸಿ ಮೈಸೂರು ಸರ್ಕಾರವು  ‘ರಾಜ್ಯಸಭಾ ಭೂಷಣ’ ಬಿರುದಿತ್ತು ಗೌರವಿಸಿತ್ತು.  ಕನ್ನಡ ಸಾಹಿತ್ಯ ಪರಿಷತ್ತಿನೊಡನೆ ನಿಕಟ ಸಂಪರ್ಕ ಇರಿಸಿಕೊಂಡಿದ್ದ ಇವರು 1918ರಿಂದ 1932ರ ವರೆಗೆ ಇದರ ಉಪಾಧ್ಯಕ್ಷರಾಗಿದ್ದರು.  ಕನ್ನಡ ಸಾಹಿತ್ಯ ಪರಿಷತ್ತಿನ ಕಟ್ಟಡದ ನೀಲಿ ನಕ್ಷೆಯನ್ನು ತಾವೇ ತಯಾರಿಸಿ ಕಟ್ಟಡ ನಿರ್ಮಾಣದ ಮೇಲ್ವಿಚಾರಣೆಯನ್ನು ತಾವೇ ಖುದ್ದಾಗಿ ನಡೆಸಿದ್ದರು.  ಗಾಂಧೀಜಿಯವರ ಸ್ವಾತಂತ್ರ್ಯ ಚಳವಳಿಯಿಂದ ಭಾವಿತರಾಗಿದ್ದ ಇವರು ಕೊನೆಯ ತನಕ ಖಾದಿಧಾರಿಗಳಾಗಿದ್ದರು.  ಸಾಹಿತ್ಯ ರಚನೆ ಹಾಗೂ ಪುಸ್ತಕ ಪ್ರಕಟಣೆಯಲ್ಲಿ ಆಸಕ್ತಿ ವಹಿಸಿದ್ದ ಇವರು ಉತ್ತಮ ಪುಸ್ತಕಗಳನ್ನು ಪ್ರಕಟಿಸಲು ಪ್ರಾರಂಭಿಸಿದ್ದ ಸುಭೋದ ರಾಮರಾಯರಿಗೆ ಪುಸ್ತಕ ಪ್ರಕಟಣೆಗೆಂದೇ  ಅಂದಿನ ಕಾಲದಲ್ಲಿ ಒಂದು ಸಾವಿರ ರೂಪಾಯಿಯನ್ನು ಸಹಾಯ ಮಾಡಿದ್ದರು.   ಒಂದು ಶತಮಾನದ ಹಿಂದೆ ಒಂದು ಸಾವಿರ ರೂಪಾಯಿಗೆ ಬಹಳಷ್ಟು ಬೆಲೆ ಇತ್ತು ಎಂಬುದು ನಮಗೆ ತಿಳಿದ ವಿಚಾರ.

## ಸಾಹಿತ್ಯ
ಕನ್ನಡ ಸಾಹಿತ್ಯ ಪರಿಷತ್ತು ಅವರ ಬಹಳಷ್ಟು ಲೇಖನಗಳನ್ನು ಸಂಗ್ರಹಿಸಿ ‘ಸಾಹಿತ್ಯ ಶಾಸ್ತ್ರ’ ಎಂಬ ಹೆಸರಿನಲ್ಲಿ ಪ್ರಕಟಿಸಿದೆ.

## ಕನ್ನಡ ಸಾಹಿತ್ಯ ಸಮ್ಮೇಳನದಲ್ಲಿ
ಕರ್ಪೂರ ಶ್ರೀನಿವಾಸರಾವ್ ಅವರು ೧೯೧೯ರ ವರ್ಷದಲ್ಲಿ ಹಾಸನದಲ್ಲಿ ನಡೆದ 5ನೆಯ ಕನ್ನಡ ಸಾಹಿತ್ಯ ಸಮ್ಮೇಳನದ ಅಧ್ಯಕ್ಷತೆ ವಹಿಸಿದ್ದರು.  

## ವಿದಾಯ
ಈ ಮಹಾನ್ ಚೇತನರಾದ ಕರ್ಪೂರ ಶ್ರೀನಿವಾಸರಾಯರು ಜೂನ್ ೨, ೧೯೩೨ರಂದು ಈ ಲೋಕವನ್ನಗಲಿದರು.  

## ಮಾಹಿತಿ ಕೃಪೆ
ಎಸ್. ವಿ. ಶ್ರೀನಿವಾಸರಾವ್ ಅವರ ‘ಕನ್ನಡ ಸಾಹಿತ್ಯ ಸಮ್ಮೇಳನಾಧ್ಯಕ್ಷರು’ ಕೃತಿ. ಪ್ರಕಾಶಕರು ಕನ್ನಡ ಸಾಹಿತ್ಯ ಪರಿಷತ್ತು. 

ಕರ್ಪೂರ ಶ್ರೀನಿವಾಸರಾವ್
ಆರ್.ಭರತಾದ್ರಿ

**ಆರ್.ಭರತಾದ್ರಿ** ಇವರು ೧೯೫೩ ಸಪ್ಟಂಬರದಲ್ಲಿ ಮೈಸೂರಿನಲ್ಲಿ ಜನಿಸಿದರು. ಇವರ ತಾಯಿ ನಾಗಲಾಂಬಿಕೆ ; ತಂದೆ ರಜತಾದ್ರಿ.	ಬೆಂಗಳೂರು ವಿಶ್ವವಿದ್ಯಾನಿಲಯದಿಂದ ಎಂ.ಎ. ಪದವಿ ಪಡೆದಿದ್ದಾರೆ. ಮೊದಲು ಆಕಾಶವಾಣಿಯಲ್ಲಿದ್ದು ಈಗ ಬೆಂಗಳೂರು ದೂರದರ್ಶನ ಕೇಂದ್ರದಲ್ಲಿ ಕಾರ್ಯಕ್ರಮ ನಿರ್ವಹಣಾಧಿಕಾರಿಯಾಗಿದ್ದಾರೆ.
## ಕೃತಿಗಳು
### ಕಥಾಸಂಕಲನ
* ಕರಗಿದವರು
### ಜಾನಪದ
* ನಾಗ ಜನಪದ ಕತೆಗಳು
* ನಾಗಾಲ್ಯಾಂಡಿನ ಜಾನಪದ ಕತೆಗಳು

ವರ್ಗ:ಚುಟುಕು
ವರ್ಗ:ಕನ್ನಡ ಸಾಹಿತ್ಯ
ಆರ್.ಭರತಾದ್ರಿ
ಎಚ್.ಎಸ್.ಸುಜಾತಾ

**ಡಾ| ಎಚ್.ಎಸ್.ಸುಜಾತಾ** ಇವರು ಬೆಂಗಳೂರಿನಲ್ಲಿ ಜನಿಸಿದರು. ಮೈಸೂರಿನಲ್ಲಿ ಕನ್ನಡ ಉಪನ್ಯಾಸಕಿಯಾಗಿದ್ದಾರೆ.
## ಕೃತಿಗಳು
### ವಿಮರ್ಶೆ
* ಎಂ.ಎಸ್.ಪುಟ್ಟಣ್ಣ-ಒಂದು ಅಧ್ಯಯನ
### ಸಂಪಾದನೆ
* ಪುಟ್ಟಣ್ಣ ಹೇಳಿದ ಕತೆಗಳು
### ಮಕ್ಕಳ ಸಾಹಿತ್ಯ
* ನ್ಯಾಯಾಧಿಪತಿಯ ಯುಕ್ತಿ ಮತ್ತು ಇತರ ಏಳು ಕತೆಗಳು
* ಹಕ್ಕಿಯ ಬುದ್ಧಿ ಮತ್ತು ಇತರ ಐದು ಕತೆಗಳು
* ಹಸು ಮತ್ತು ಹೆಗ್ಗಣ ಮತ್ತು ಇತರ ಏಳು ಕತೆಗಳು
### ಅನುವಾದ
* ಸೀತೆಯ ಭವಿಷ್ಯ
## ಪುರಸ್ಕಾರ
* ‘ಪುಟ್ಟಣ್ಣ ಒಂದು ಅಧ್ಯಯನ’ ಈ ಕೃತಿಗೆ ‘ಕನ್ನಡ ಸಾಹಿತ್ಯ ಪರಿಷತ್ತಿ’ನ  ‘ಮಲ್ಲಿಕಾ ಪ್ರಶಸ್ತಿ’ ಲಭಿಸಿದೆ.
* ೧೯೮೭ರಲ್ಲಿ ‘ಸೀತೆಯ ಭವಿಷ್ಯ’ ಕೃತಿಗೆ ಕರ್ನಾಟಕ ಸಾಹಿತ್ಯ ಅಕಾಡೆಮಿಯ ಪ್ರಶಸ್ತಿ ಲಭಿಸಿದೆ.

ವರ್ಗ:ಚುಟುಕು
ವರ್ಗ:ಕನ್ನಡ ಸಾಹಿತ್ಯ
ಎಚ್.ಎಸ್.ಸುಜಾತಾ
ಎಚ್.ಎಸ್.ಶ್ರೀಮತಿ
ಶೈಲಜಾ ಎಂ.ಭಟ್

**ಶೈಲಜಾ ಎಂ.ಭಟ್** ಇವರ ಕೃತಿಗಳು ಇಂತಿವೆ:

## ಮಕ್ಕಳ ಸಾಹಿತ್ಯ
* ಬುದ್ಧಿವಂತರ ಕಥೆಗಳು
* ಕಿರಿಯರ ಕಥೆಗಳು
* ಪಶುಪಕ್ಷಿಗಳ ಕಥೆಗಳು
* ಪುಣ್ಯವಂತರ ಕಥೆಗಳು
* ಸಾಹಸಿ ಗಲಿವರ
* ಭೀಮಸೇನ
* ಭಾರತದ ವೀರ ಬಾಲಕರು
* ಮಕ್ಕಳ ಮುದುಕರ ಮಾತುಕಥೆಗಳು
* ಕನ್ನಡ ವ್ಯಾಕರಣ

## ಇತರ ಸಾಹಿತ್ಯ
* ಕರ್ನಾಟಕದ ವೀರ ಮಹಿಳೆಯರು
* ಗೃಹಾಲಂಕರಣ ಅಭಿರುಚಿಗಳು

ವರ್ಗ:ಚುಟುಕು
ವರ್ಗ:ಕನ್ನಡ ಸಾಹಿತ್ಯ
ಶೈಲಜಾ ಎಂ.ಭಟ್
ವರ್ಗ:ಲೇಖಕಿಯರು
ಹೇಮಲತಾ ಪರಶುರಾಂ

**ಹೇಮಲತಾ ಪರಶುರಾಂ** ಇವರು ಹೈದರಾಬಾದದಲ್ಲಿ ಉಪಾಧ್ಯಾಯಿನಿಯಾಗಿ ಕೆಲಸ ಮಾಡುತ್ತಿದ್ದಾರೆ.

ಕೃತಿಗಳು:
* ಪುಣ್ಯ ಸ್ಮರಣೆ (ಕವನ ಸಂಕಲನ)
## ಗೃಹ ವಿಜ್ಞಾನ
* ಗೃಹಿಣಿ
* ಗೆಳತಿ
* ಆದರ್ಶ ಗೃಹಿಣಿ
## ಇತರೆ ಕೃತಿಗಳು
*ಸುರೂಪಿ
* ಭುವನ ಭೃಂಗ

ವರ್ಗ:ಚುಟುಕು
ವರ್ಗ:ಕನ್ನಡ ಸಾಹಿತ್ಯ
ಹೇಮಲತಾ ಪರಶುರಾಂ
ವರ್ಗ:ಲೇಖಕಿಯರು
ಎಂ.ವಿ.ಸೀತಾರಾಮಯ್ಯ

**ಎಂ.ವಿ.ಸೀತಾರಾಮಯ್ಯ**(ಮೈಸೂರು ವೆಂಕಟದಾಸಪ್ಪ ಸೀತಾರಾಮಯ್ಯ)ನವರು ಕನ್ನಡದ ಪ್ರಮುಖ ಸಾಹಿತಿಗಳಲ್ಲಿ ಒಬ್ಬರು. ನೂರಕ್ಕೂ ಹೆಚ್ಚು ಕೃತಿಗಳನ್ನು ರಚಿಸಿದ್ದಾರೆ. ವ್ಯಾಕರಣ ಕ್ಷೇತ್ರಕ್ಕೆ ಹಾಗೂ ಹಸ್ತಲಿಪಿ ಶಾಸ್ತ್ರಕ್ಕೆ ಅವರ ಕೊಡುಗೆ ಅಪಾರ. ಅವರು ಒಳ್ಳೆಯ ಚಿತ್ರಕಾರರೂ ಆಗಿದ್ದರು. ಕೆಲ ಕಾಲ ಸಾಹಿತ್ಯ ಪರಿಷತ್ತಿನ ಕಾರ್ಯದರ್ಶಿಯೂ ಆಗಿದ್ದರು.
## ಜೀವನ 
ಎಂ.ವಿ.ಸೀತಾರಾಮಯ್ಯನವರು ೧೯೧೦ ಸಪ್ಟಂಬರ ೯ರಂದು ಮೈಸೂರಿನಲ್ಲಿ ಜನಿಸಿದರು. ಇವರ ತಾಯಿ ಸಾವಿತ್ರಮ್ಮ ; ತಂದೆ ವೆಂಕಟದಾಸಪ್ಪ. ವಿಷ್ಣುವಿನ ಆರಾಧಕರಾಗಿದ್ದು ಹೂವಾಡಿಗ ಸಮುದಾಯದವರಾಗಿದ್ದರು; ಅವರ ಶಿಕ್ಷಣವು ಬನುಮಯ್ಯ ಪ್ರೌಢಶಾಲೆ, ಇಂಟರ್‍ಮೀಡಿಯೇಟ್ ಕಾಲೇಜು ಹಾಗೂ ಮಹಾರಾಜ ಕಾಲೇಜಿನಲ್ಲಿ ನಡೆಯಿತು. ಎಂ.ಎ. ಪದವಿ ಪಡೆದ ಬಳಿಕ ಇವರು ಕನ್ನಡದ ಅಧ್ಯಾಪಕರಾಗಿ ಸೇವೆ ಸಲ್ಲಿಸಿ 1967ರಲ್ಲಿ ನಿವೃತ್ತರಾದರು. ಮೈಸೂರು ವಿಶ್ವವಿದ್ಯಾನಿಲಯದ ಇಂಗ್ಲಿಷ್ ಕನ್ನಡ ನಿಘಂಟಿನ ಸಹಾಯಕ ಸಂಪಾದಕರಾಗಿ ಸೇವೆ ಸಲ್ಲಿಸಿದರು. ನಿವೃತ್ತಿಯ ನಂತರ ಐದು ವರ್ಷಗಳ ಕಾಲ ಬೆಂಗಳೂರು ವಿಶ್ವವಿದ್ಯಾಲಯದಲ್ಲಿ ವಿಶ್ವವಿದ್ಯಾಲಯ ಧನಸಹಾಯ ಆಯೋಗದ ಪ್ರಾಧ್ಯಾಪಕರಾಗಿ ಸೇವೆ ಸಲ್ಲಿಸಿದರು. ಎಂ.ವಿ.ಸೀತಾರಾಮಯ್ಯನವರು 12-3-1990ರಂದು ನಿಧನ ಹೊಂದಿದರು.

## ವೃತ್ತಿಜೀವನ 
1934-39: ಕನ್ನಡ ಸಾಹಿತ್ಯ ಪರಿಷತ್ತಿನ ಕಾರ್ಯದರ್ಶಿ
1939-46: ಮೈಸೂರು ವಿಶ್ವವಿದ್ಯಾನಿಲಯದ ಇಂಗ್ಲಿಷ್ ಕನ್ನಡ ನಿಘಂಟಿನ ಸಹಾಯಕ ಸಂಪಾದಕ
1946: ಬೆಂಗಳೂರಿನ ಸರ್ಕಾರಿ ಕಾಲೇಜಿನಲ್ಲಿ ಕನ್ನಡ ಅಧ್ಯಾಪಕ
1963: ರೀಡರ್ ಆಗಿ ಬಡ್ತಿ
1967: ಬೆಂಗಳೂರು ವಿಶ್ವವಿದ್ಯಾಲಯದಲ್ಲಿ ವಿಶ್ವವಿದ್ಯಾಲಯ ಧನಸಹಾಯ ಆಯೋಗದ ಪ್ರಾಧ್ಯಾಪಕ
## ಕೃತಿಗಳು
**ರಾಘವ** ಎನ್ನುವ ಕಾವ್ಯನಾಮದಲ್ಲಿ ಬರೆಯುತ್ತಿದ್ದ ಎಂ.ವಿ. ಸೀತಾರಾಮಯ್ಯನವರು 15 ಕವನಸಂಕಲನಗಳು, 10 ಕಥಾಸಂಕಲನಗಳು, 10 ಕಾದಂಬರಿಗಳು ಹಾಗೂ 9 ನಾಟಕಗಳೂ ಸೇರಿದಂತೆ ನೂರಕ್ಕೂ ಹೆಚ್ಚು ಕೃತಿಗಳನ್ನು ರಚಿಸಿದ್ದಾರೆ. ಇವರ ಕೃತಿಗಳು ಇಂತಿವೆ:
### ಕವನ ಸಂಕಲನ
* ಹಕ್ಕಿ ಹಾಡು
* ರಾಗ
* ಅಶೋಕ ಚಕ್ರ
* ಆ ಚಿತ್ರಗಳು ಮತ್ತು ಇತರ ಕಥನ ಕವನಗಳು
* ವಿಶ್ವಜ್ಯೋತಿ ಬಾಪು
* ರಾಷ್ಟ್ರರಥ
* ಗೀತಭಾರತಿ
* ಹಂಸಪಥ
### ಕಥಾ ಸಂಕಲನ
* ರತಿದೇವಿ ಮತ್ತು ಇತರ ಕಥೆಗಳು
* ಬಿಸಿಲು ಬೆಳದಿಂಗಳು
* ನಿಲ್ದಾಣಗಳ ನಡುವೆ
* ಶಿಲಾಮುಖ
* ಯೌವನಸುಧೆ
* ಮಾರ್ಗದರ್ಶಕ
* ಕರುಣಾಲಹರಿ
### ನಾಟಕ
* ತೆರೆಮರೆಯ ಚಿತ್ರಗಳು
* ತೊಟ್ಟಿಲು ತೂಗದ ಕೈ
* ಸ್ವಯಂವರ
* ಜೀವನ ನಾಟಕ
### ಕಾದಂಬರಿ
* ಭಾಗ್ಯಲಕ್ಷ್ಮಿ
* ನಂಜಿನ ಸವಿ
* ಜೀವನದ ಜೊತೆಗಾರ
* ಮಾವನ ಮಗಳು
* ಸ್ನೇಹದ ಕಾಣಿಕೆ
* ತಾಯ ಬಯಕೆ
### ಪ್ರಬಂಧ
* ಧೂಮಲೀಲೆ
* ಮುಗಿಲುಗಳು
* ಹಿಡಿಹೂವು
* ಹಿತಚಿಂತನ
* ಬಾಳಿನ ಬುತ್ತಿ
### ಸಂಪಾದನೆ
* ಚಿನ್ನದ ಬೆಳಸು
* ಕವಿರಾಜಮಾರ್ಗ
* ಉದಯಾದಿತ್ಯಾಲಂಕಾರ
### ವಿಮರ್ಶೆ
* ಹೊಸಗನ್ನಡ ಸಾಹಿತ್ಯ ಮತ್ತು ಇತರ ಲೇಖನಗಳು
* ಭಾರತೀಯ ಕಾವ್ಯಮೀಮಾಂಸೆಗೆ ಕನ್ನಡ ಕವಿಗಳ ಕೊಡುಗೆ
* ಕಾವ್ಯ ಮೀಮಾಂಸೆ
* ಜೈಮಿನಿ ಭಾರತ ಸಮೀಕ್ಷೆ
### ಬಾಲಸಾಹಿತ್ಯ
* ಹಾವಾಡಿಗ
* ಹೂವಾಡಗಿತ್ತಿ
* ಕೋಡಂಗಿ
### ಇತರೆ 
# ಸಾಹಿತ್ಯ ಮತ್ತು ಚಿತ್ರಕಲೆ
## ಪುರಸ್ಕಾರ
* ‘ಆ ಚಿತ್ರಗಳು’ ನೀಳ್ಗವನಕ್ಕೆ ಬಿ.ಎಂ.ಶ್ರೀ. ಸ್ವರ್ಣಪದಕ ದೊರೆತಿದೆ.
* ‘ಹಕ್ಕಿ ಹಾಡು’ ಕವನ ಸಂಕಲನಕ್ಕೆ ಕನ್ನಡ ಸಾಹಿತ್ಯ ಪರಿಷತ್ತಿನ ಬಹುಮಾನ.
* ‘ಮಾವನ ಮಗಳು’ ಕಾದಂಬರಿಗೆ ‘ದೇವರಾಜ ಬಹಾದ್ದೂರ್’ ಬಹುಮಾನ ಲಭಿಸಿದೆ.
* ‘ತೊಟ್ಟಿಲು ತೂಗದ ಕೈ’ ಮತ್ತು ‘ಜೀವನ ನಾಟಕ’ ಗಳಿಗೆ  ಕರ್ನಾಟಕ ಸರಕಾರದ ಸಾಹಿತ್ಯ ಮತ್ತು ಸಂಸ್ಕೃತಿ ಇಲಾಖೆಯ ಬಹುಮಾನ, 
* ರಾಜ್ಯ ಸಾಹಿತ್ಯ ಅಕಾಡೆಮಿ ಬಹುಮಾನ,
*  ಜ.ಚ.ನಿ ಅವರಿಂದ ‘ವಿಚಾರ ರತ್ನಾಕರ’ ಬಿರುದು ದೊರೆತಿವೆ.
* ರಾಜ್ಯೋತ್ಸವ ಪ್ರಶಸ್ತಿ
### ಅಭಿನಂದನಾ ಗ್ರಂಥ 
ಇವರ ಅಭಿಮಾನಿಗಳು 'ಆಸ್ವಾದ' ಎಂಬ ಅಭಿನಂದನಾ ಗ್ರಂಥವನ್ನು ಅರ್ಪಿಸಿದ್ದಾರೆ.

## ಉಲ್ಲೇಖಗಳು 
ವರ್ಗ:ಕನ್ನಡ ಸಾಹಿತ್ಯ
ಎಂ.ವಿ.ಸೀತಾರಾಮಯ್ಯ
ಗರುಡ ಸದಾಶಿವರಾವ

ಇವರು ಈಗಿನ ಕೊಪ್ಪಳ ಜಿಲ್ಲೆಯ ಕವಲೂರು ಊರಿನಲ್ಲ  ಜನಿಸಿದರು
**ಗರುಡ ಸದಾಶಿವರಾಯ**ರು : - ಕ್ರಿ.ಶ.೧೮೮೦ರ ಸುಮಾರಿಗೆ ಜನಿಸಿದ್ದರು. ಇವರ ತಂದೆ ಗುರುನಾಥ ಶಾಸ್ತ್ರಿ. ಗರುಡ ಸದಾಶಿವರಾಯರು ‘**ಗದಗ ಶ್ರೀ ದತ್ತಾತ್ರೇಯ ನಾಟಕ ಮಂಡಳಿ**’ ಯನ್ನು ಕಟ್ಟಿ, ಕರ್ನಾಟಕದ ಉದ್ದಗಲಕ್ಕೂ ಸಹಸ್ರಾರು ಪ್ರದರ್ಶನಗಳನ್ನು ನೀಡಿದರು. 

ಲೋಕಮಾನ್ಯ ತಿಲಕರ ರಾಷ್ಟ್ರೀಯ ಹೋರಾಟಕ್ಕೆ ಸಂಬಂಧಿಸಿದ ‘**ಬಂಧವಿಮೋಚನೆ**’ ನಾಟಕದಿಂದ ರಂಗಪ್ರವೇಶ ಮಾಡಿದ ಗರುಡರು ೫೦ಕ್ಕೂ ಹೆಚ್ಚು ವರ್ಷಗಳನ್ನು ರಂಗಭೂಮಿಯ ಮೇಲೆ ಕಳೆದಿದ್ದಾರೆ. ಸುಮಾರು ೫೦ ಪೌರಾಣಿಕ,ಸಾಮಾಜಿಕ,ಐತಿಹಾಸಿಕ ಹಾಗು ರಾಷ್ಟ್ರೀಯ ನಾಟಕಗಳನ್ನು ಬರೆದು ಪ್ರಯೋಗಿಸಿದ್ದಾರೆ. ಇವರ ‘**ಶ್ರೀ ರಾಮಪಾದುಕಾ ಪಟ್ಟಾಭಿಷೇಕ**’ ರಂಗಭೂಮಿಯ ಇತಿಹಾಸದಲ್ಲಿಯೆ ಮಹತ್ವದ ನಾಟಕ. 

"ಶ್ರೀ ದತ್ತಾತ್ರೇಯ ಸಂಗೀತ ನಾಟಕ ಮಂಡಳಿ" ಕಟ್ಟಿ ಬೆಳೆಸಿ, ಅದಕ್ಕಾಗಿ ನಾಟಕಗಳನ್ನು ಕೂಡ ಬರೆದು ಪ್ರದರ್ಶಿಸಿದ ಕೀರ್ತಿ ಶ್ರೀ ಸದಾಶಿವರಾವ್ ಗರುಡ ಅವರದ್ದು. ರಾಷ್ಟ್ರಪಿತ ಮಹಾತ್ಮಾ ಗಾಂಧೀಜಿ ಅವರು ಕೂಡ ಶ್ರೀ ಸದಾಶಿವರಾವ್ ಗರುಡ ಅವರ "ಸತ್ಯ ಸಂಕಲ್ಪ" ನಾಟಕವನ್ನು ನೋಡಿ ಮೆಚ್ಚಿಕೊಂಡಿದ್ದು ವಿಶೇಷ. ಶ್ರೀ ಸದಾಶಿವರಾವ್ ಗರುಡ ಅವರ "ಕಂಸವಧ", "ಕೃಷ್ಣಲೀಲಾ", ಲಂಕಾದಹನ" ಮುಂತಾದ ನಾಟಕಗಳು ಬ್ರಿಟಿಷ್ ಆಡಳಿತದ ವಿರುದ್ಧ ಪರೋಕ್ಷವಾಗಿ ಧ್ವನಿ ಎತ್ತಿದ್ದು ಗಮನ ಸೆಳೆದ ಅಂಶ. ಈ ನಾಟಕಗಳನ್ನು ಆಗ ನೋಡಿದ ಪ್ರೇಕ್ಷಕರು ಉತ್ಸಾಹದಿಂದ "ಜೈ ಭಾರತ ಮಾತಾ", "ಬ್ರಿಟಿಷರಿಗೆ ಧಿಕ್ಕಾರ"ಎಂದು ಘೋಷಣೆ ಕೂಗುತ್ತಿದ್ದರು ಎನ್ನುವುದನ್ನೂ ಸ್ಮರಿಸಬಹುದು.

"ಕರ್ನಾಟಕ ನಾಟಕಾಲಂಕಾರ", "ಅಭಿನಯ ಕೇಸರಿ", "ನಾಟ್ಯಾಚಾರ್ಯ" ಹೀಗೆ ಹತ್ತು ಹಲವು ಬಿರುದಾವಳಿಗಳನ್ನು ಪಡೆದ ಶ್ರೀ ಸದಾಶಿವರಾವ್ ಗರುಡ ಅವರನ್ನು ಅಂದಿನ ಕಲಾ ಪ್ರಿಯರು "ಗರೂಡ ಸದಾಶಿವರಾಯರು" ಎಂದೇ ಕರೆಯುತ್ತಿದ್ದರು. ರಂಗಭೂಮಿಯು ಉಚ್ರಾಯ ಸ್ಥಿತಿಯಲ್ಲಿದ್ದ ೧೯೦೫ ರಿಂದ ೧೯೪೦ರ ಅವಧಿಯಲ್ಲಿ ಬಂದ ವೃತ್ತಿನಿರತ ರಂಗಕರ್ಮಿಗಳು ಹಾಗೂ ನಾಟಕಕಾರರಲ್ಲಿ ಶ್ರೀ ಸದಾಶಿವರಾವ್ ಗರುಡ ಅವರದ್ದು ದೊಡ್ಡ ಹೆಸರು. ವೃತ್ತಿ ರಂಗಭೂಮಿಗೆ ಒಂದು ಶಿಸ್ತನ್ನು ತಂದುಕೊಟ್ಟ ಕೀರ್ತಿಯೂ ಶ್ರೀ ಗರೂಡ ಸದಾಶಿವರಾವ್ ಅವರದ್ದು. ಈಗಲೂ ಅನೇಕ ಹವ್ಯಾಸಿ ರಂಗ ಕಲಾವಿದರು ಶ್ರೀ ಸದಾಶಿವರಾವ್ ಗರುಡ ಅವರ "ರಂಗಭೂಮಿ ಶಿಸ್ತು" ಪಾಲಿಸಿಕೊಂಡು ಹೋಗುತ್ತಿದ್ದಾರೆ."ನಮನ"

## ಗರುಡ ನಾಟ್ಯ ಸಂಘ (ರಿ) 
ಗರುಡ ನಾಟ್ಯ ಸಂಘ (ರಿ):ಇದು "ನಾಟಕಾಲಂಕಾರ" ಬಿರುದಾಂಕಿತ ಶ್ರೀ ಗರುಡ ಸದಾಶಿವರಾಯರ ಕುಟುಂಬದ ಮೂರನೇ ತಲೆಮಾರಿನವರು ಸ್ಥಾಪಿಸಿರುವ ಕಲಾ ಹಾಗೂ ಸಾಂಸ್ಕೃತಿಕ ಸಂಘಟನೆ. ಈ ಗರುಡ ನಾಟ್ಯ ಸಂಘವು ಮೊದಲು ಚಟುವಟಿಕೆ ಆರಂಭಿಸಿದ್ದು ಗದಗ ಜಿಲ್ಲೆಯಲ್ಲಿ. ಅದೇ ಗರುಡ ಸದಾಶಿವರಾಯರು ವಾಸವಾಗಿದ್ದ ಊರು. ಅಲ್ಲಿಯೇ ಗರುಡ ಸದಾಶಿವರಾಯರ ನೆನಪಿನಲ್ಲಿ ಆರಂಭಗೊಂಡ ಸಂಘವು ಈಗ ಬೆಂಗಳೂರಿನಲ್ಲಿ ಹೊಸದೊಂದುಹುರುಪಿನೊಂದಿಗೆ ಬೆಳೆಯುತ್ತಿದೆ.ರಂಗಭೂಮಿಯಲ್ಲಿ ಖ್ಯಾತಿ ಪಡೆದ ಶ್ರೀ ಗರುಡ ಸದಾಶಿವರಾಯರ ನೆನಪನ್ನು ಹಸಿರಾಗಿ ಉಳಿಸುವ ಉದ್ದೇಶದೊಂದಿಗೆ ಈ ಸಂಘವನ್ನು ಸ್ಥಾಪಿಸಿದ್ದು ಅವರ ಮಕ್ಕಳಾದ ದತ್ತಾತ್ರೇಯ, ಶ್ರೀಪಾದರಾವ್, ವಲ್ಲಭರಾವ್ ಹಾಗೂ ನರಹರಿರಾವ್ ಅವರು. ಆದರೆ ಕಳೆದ ನಾಲ್ಕು ದಶಕಗಳ ಅವಧಿಯಲ್ಲಿ ನಿರಂತರವಾಗಿ ಚಟುವಟಿಕೆಯಲ್ಲಿ ಉಳಿಸಿಕೊಂಡು ಬಂದ ಶ್ರೇಯ ಸಲ್ಲುವುದು ಮಾತ್ರ ಶ್ರೀಪಾದರಾವ್ ಗರುಡ ಅವರಿಗೆ ಮಾತ್ರ."ನಮನ"

ಗರುಡರ ಕೆಲವು ಪ್ರಸಿದ್ಧ ನಾಟಕಗಳು:

* ಶ್ರೀ ರಾಮಪಾದುಕಾ ಪಟ್ಟಾಭಿಷೇಕ.
* ಸತ್ಯಸಂಕಲ್ಪ
* ಎಚ್ಚಮನಾಯಕ
* ಮಾರ್ಕಂಡೇಯ
* ಕೀಚಕವಧೆ
* ಬಲಸಿಂಹ ತಾರಾ
* ಶಕ್ತಿವಿಲಾಸ
* ಶಶಿಕಲಾ
* ಉಗ್ರಕಲ್ಯಾಣ
* ವಿಷಮ ವಿವಾಹ
* ಕಂಸವಧೆ
* ನಾನು ಕನ್ನಡಿಗ
* ಶ್ರೀ ಶರಣ ಬಸವೇಶ್ವರ
* ತುಕಾರಾಮ

೧೯೫೪ರಲ್ಲಿ ಗರುಡ ಸದಾಶಿವರಾಯರು ನಿಧನರಾದರು.

ವರ್ಗ:ರಂಗಭೂಮಿ
ವರ್ಗ:ರಂಗಭೂಮಿ ಕಲಾವಿದರು
ಗುಲ್ವಾಡಿ ವೆಂಕಟರಾಯರು

**ಗುಲ್ವಾಡಿ ವೆಂಕಟರಾಯರು** ೧೮೪೪ರಲ್ಲಿ ಜನಿಸಿದರು;ಮಡಿಕೇರಿಯಲ್ಲಿ ವಾಸವಾಗಿದ್ದರು. ಇವರು ಕನ್ನಡ ಸಾಹಿತ್ಯದ ಆದ್ಯಪುರುಷರಲ್ಲಿ ಒಬ್ಬರು. ೧೯ನೆಯ ಶತಮಾನದ ಅಂತ್ಯದಲ್ಲಿ ಅಂದರೆ ೧೮೯೯ರಲ್ಲಿ ಇವರು ‘**ಇಂದಿರಾಬಾಯಿ**’ ಕಾದಂಬರಿ ರಚಿಸಿದರು. ಇವರು 'ಭಾಗೀರಥಿ' ಹಾಗು ‘ಸೀಮಂತಿನಿ’ ಕಾದಂಬರಿಗಳನ್ನೂ ರಚಿಸಿದ್ದರೆಂದು ಹೇಳಲಾಗಿದೆ. ಆದರೆ ಅವು ಲಭ್ಯವಿಲ್ಲ. ೧೯೧೩ರಲ್ಲಿ ಇವರ ದೇಹಾಂತವಾಯಿತು.

## ಉಲ್ಲೇಖಗಳು 
ವರ್ಗ:ಚುಟುಕು
ವರ್ಗ:ಕನ್ನಡ ಸಾಹಿತ್ಯ
ಗುಲ್ವಾಡಿ ವೆಂಕಟರಾಯರು
ವಸಂತೀಚಂದ್ರ

**ವಸಂತೀಚಂದ್ರ** ಇವರು ದಕ್ಷಿಣ ಕನ್ನಡ ಜಿಲ್ಲೆಯ ಪಿಲಾರು ಗ್ರಾಮದಲ್ಲಿ ಜನಿಸಿದರು. ಉಪಾಧ್ಯಾಯಿನಿಯಾಗಿ ಕೆಲಸ ಮಾಡಿದ್ದಾರೆ. ಇವರ ಕೆಲವು ಕೃತಿಗಳು ಇಂತಿವೆ:

## ಕೃತಿಗಳು
### ಕವನ ಸಂಕಲನ
* ಅಂತರಕ್ಷಿ
* ವೇಣುವನ
* ವೃಂದಾವನ

### ಕಾದಂಬರಿ
* ಅಗ್ನಿ
* ಉತ್ಥಾನ
* ಧರ್ಮ
* ನಿನ್ನಡಿಗಳಲ್ಲಿ

### ನಾಟಕ
* ಕ್ಷಮಾಮೂರ್ತಿ

### ಮಕ್ಕಳ ಸಾಹಿತ್ಯ
* ಕಿಶೋರಿ ಜಾಗೃತಿ
* ಸತ್ಯಕಾಮ
* ಸೌಗಂಧಿಕಾ ಪುಷ್ಪ

ವರ್ಗ:ಚುಟುಕು
ವರ್ಗ:ಕನ್ನಡ ಸಾಹಿತ್ಯ
ವಸಂತೀಚಂದ್ರ
ವರ್ಗ:ಲೇಖಕಿಯರು
ವಿಮಲಾ

**ವಿಮಲಾ** ಇವರು ೧೯೩೨ರಲ್ಲಿ ಧಾರವಾಡದಲ್ಲಿ ಜನಿಸಿದರು. ಗೃಹವಿಜ್ಞಾನದಲ್ಲಿ ಎಂ.ಎಸ್. ಪದವಿ ಗಳಿಸಿದ್ದಾರೆ. ಅಮೇರಿಕಾದ ವಾಷಿಂಗ್ಟನ್ದಲ್ಲಿರುವ ‘**ಕಾವೇರಿ**’ ಸಾಂಸ್ಕೃತಿಕ ಸಂಸ್ಥೆಯ ಅಧ್ಯಕ್ಷರಾಗಿದ್ದರು.

ಇವರ ಕೃತಿಗಳು:

## ಕವನ ಸಂಕಲನ
* ಚೆನ್ನ
* ನುಡಿ ಎನ್ನ ವೀಣೆ
* ಮಲ್ಲಿಗೆ ಅರಳ್ಯಾವ

## ಪುರಸ್ಕಾರ
* ‘ಮಲ್ಲಿಗೆ ಅರಳ್ಯಾವ’ ಕವನ ಸಂಕಲನಕ್ಕೆ ಧಾರವಾಡದ ಕರ್ನಾಟಕ ವಿದ್ಯಾವರ್ಧಕ ಸಂಘದ ಬಹುಮಾನ ದೊರೆತಿದೆ.

ವರ್ಗ:ಚುಟುಕು
ವರ್ಗ:ಕನ್ನಡ ಸಾಹಿತ್ಯ
ವಿಮಲಾ
ವರ್ಗ:ಲೇಖಕಿಯರು
ಬಿ.ಟಿ.ಲಲಿತಾ ನಾಯಕ್

**ಲಲಿತಾ ಬಿ.ಟಿ.ನಾಯಕ್** - ಕನ್ನಡದ ಮಹಿಳಾ ಬಂಡಾಯ ಸಾಹಿತಿಗಳಲ್ಲಿ ಪ್ರಮುಖರು. ಲಲಿತಾ ನಾಯಕ್ ರ ಕಥೆ, ಕಾದಂಬರಿ, ನಾಟಕಗಳೆಲ್ಲದರಲ್ಲಿ ಜಾತೀಯತೆ, ಮಹಿಳೆಯರ ಶೋಷಣೆ, ಬಂಡಾಯದ ದನಿ, ದಲಿತರ ನೋವುಗಳಿವೆ. ಸಂಘಟಕರಾಗಿಯು ಇವರು ಗಮನ ಸೆಳೆದಿದ್ದಾರೆ ಸಾಮಾಜಿಕ ಕಳಕಳಿ, ಕಾಳಜಿಯನ್ನು ಇವರು ಹೊಂದಿದ್ದಾರೆ

## ಜನನ, ವಿದ್ಯಾಭ್ಯಾಸ
ಚಿಕ್ಕಮಗಳೂರುಜಿಲ್ಲೆಯ, ಕಡೂರು ತಾಲೂಕಿನ ತಂಗಲಿ ತಾಂಡ್ಯಾ ಇವರ ಹುಟ್ಟಿದೂರು ತಂದೆ ಬಾಲಾಜಿ ನಾಯ್ಕ, ತಾಯಿ ಗಂಗಾಬಾಯಿ. ಕಡುಬಡತನದ ಬಾಲ್ಯ ಲಲಿತಾ ನಾಯಕ್ ಅವರದಾಗಿತ್ತೆಂದು, ಆವರ ಕೆಲವು ಬರಹಗಳಿಂದ ತಿಳಿದು ಬರುತ್ತದೆ. ತಂದೆ ಮತ್ತು ಅಣ್ಣನ ಪ್ರೋತ್ಸಾಹದಿಂದ ಪ್ರೌಢಶಾಲೆಯ ನಂತರ ಮನೆಯಲ್ಲಿಯೇ ವಿದ್ಯಾಭ್ಯಾಸ ಮುಂದುವರಿಸುತ್ತಾರೆ.

## ವೃತ್ತಿಜೀವನ
ಲಂಕೇಶ್ ಪತ್ರಿಕೆಯಲ್ಲಿ ೧೯೮೨ ರಿಂದ ವರದಿಗಾರ್ತಿಯಾಗಿ ದುಡಿದ ಇವರ ಅನೇಕ ಲೇಖನ, ಕತೆ, ಕವನಗಳು ಆ ಪತ್ರಿಕೆಯಲ್ಲಿ ಪ್ರಕಟಗೊಂಡವು. ಇವರು ರಚಿಸಿದ ನಾಟಕಗಳು ಧಾರವಾಡದ ಬಾನುಲಿಕೇಂದ್ರದಿಂದ ಪ್ರಸಾರವಾಗಿವೆ.

## ರಾಜಕೀಯ ಜೀವನ
1986ರ ವರ್ಷದಲ್ಲಿ ರಾಮಕೃಷ್ಣ ಹೆಗಡೆಯವರ ಆಹ್ವಾನದ ಮೇರೆಗೆ ರಾಜಕೀಯ ಪ್ರವೇಶ ಮಾಡಿದ ಲಲಿತಾ ನಾಯಕ್ ರು, ೧೯೮೬ರಲ್ಲಿ ರಾಜಕೀಯ ಪ್ರವೇಶಿಸಿ, ೧೯೮೬ರಿಂದ ೧೯೯೨ ರ ವರೆಗೆ ಕರ್ನಾಟಕ ವಿಧಾನ ಪರಿಷತ್ ಸದಸ್ಯೆಯಾಗಿಯೂ ೧೯೯೪ರಿಂದ ೧೯೯೯ರ ವರೆಗೆ ವಿಧಾನಸಭೆಯಲ್ಲಿ ಶಾಸಕಿಯಾಗಿ, ಮಂತ್ರಿಯಾಗಿ, ಕರ್ನಾಟಕ ಬಾಲಭವನ ಸೊಸೈಟಿ, ಕರ್ನಾಟಕ ಜನತಾದಳ ರಾಷ್ಟ್ರೀಯ ಕಾರ್ಯಕಾರಿಣಿ ಸದಸ್ಯೆಯಾಗಿ, ರಾಜಕೀಯ ವ್ಯವಹಾರ ಸಮಿತಿ ಸದಸ್ಯೆಯಾಗಿ, ಹಲವಾರು ಸಂಘ ಸಂಸ್ಥೆಗಳಲ್ಲಿ ಪ್ರಮುಖ ಹುದ್ದೆಗಳಲ್ಲಿ ಕಾರ್ಯ ನಿರ್ವಹಿಸಿದ್ದಾರೆ.

## ಕೃತಿಗಳು
### ಕಥಾಸಂಕಲನ
*ಹಬ್ಬ ಮತ್ತು ಬಲಿ

### ಕಾದಂಬರಿ
# ನೆಲೆ-ಬೆಲೆ
# ಗತಿ

### ರೇಡಿಯೊ ನಾಟಕ ಸಂಕಲನ
* ಚಂದ್ರ ಪರಾಭವ

### ಮಕ್ಕಳ ಸಾಹಿತ್ಯ
ಭರವಸೆ

### ಕವನ ಸಂಕಲನ
# ನಂ ರೂಪ್ಲಿ
# ಇದೇ ಕೂಗು ಮತ್ತೆ ಮತ್ತೆ
# ಒಡಲಬೇಗೆ
# ಸವಾಸೇರು
# ಬಿದಿರು ಮೆಳೆ ಕಂಟಿಯಲಿ

## ಗೌರವ-ಪುರಸ್ಕಾರ
# ಇವರ ‘ನೆಲೆ-ಬೆಲೆ’ ಕಾದಂಬರಿಗೆ ೧೯೮೧ರಲ್ಲಿ ಸುಧಾ ಕಾದಂಬರಿ ಸ್ಪರ್ಧೆಯಲ್ಲಿ ಬಹುಮಾನ ದೊರೆತಿದೆ. 
# 'ಗತಿ' ಕಾದಂಬರಿಯು ಕರ್ನಾಟಕ ವಿವಿಯ ೩ನೇ ವರ್ಷದ ಬಿ.ಎ ತರಗತಿಗೆ, 
# 'ಹಬ್ಬ ಮತ್ತು ಬಲಿ' ಕಥಾಸಂಕಲನವು ಗುಲ್ಬರ್ಗಾ ವಿವಿಯ ಎಂ.ಎ ತರಗತಿಗೆ ಪಠ್ಯಪುಸ್ತಕಗಳಾಗಿವೆ. ಅದೇ ಕಲಬುರ್ಗಿ ವಿ.ವಿಯ ಕಲಾ ವಿಷಯದ ಮೊದಲ ವರ್ಷದ ಕಾವ್ಯಸಂಗಮ ಪಠ್ಯಪುಸ್ತಕದಲ್ಲಿ ಇವರ ಎಂಟು ಕವನಗಳು ಸೇರಿವೆ.

## ಪ್ರಶಸ್ತಿಗಳು
# ಇಷ್ಟಲ್ಲದೆ ಇವರು ಉತ್ತಮ ಶಾಸಕಿ ಪ್ರಶಸ್ತಿ, 
# ಕರ್ನಾಟಕ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ, 
# ರಾಜೀವಗಾಂಧಿ ಏಕತಾ ಪ್ರಶಸ್ತಿ, 
# ಶ್ರೀಮತಿ ಸಾವಿತ್ರಮ್ಮ ದೇಜಗೌ ಮಹಿಳಾ ಪ್ರಶಸ್ತಿ, 
# ನಾಡಚೇತನ ಪ್ರಶಸ್ತಿ, 
# ಮಹಿಳಾರತ್ನ ಪ್ರಶಸ್ತಿ, 
# ಕಿರಣಪ್ರಭಾ ಪ್ರಶಸ್ತಿ,
# ಕಾಯಕ ಸಮ್ಮಾನ್ ಪ್ರಶಸ್ತಿ,
# ಅತ್ತಿಮಬ್ಬೆ ಪ್ರಶಸ್ತಿ
#ಸಮಾಜ ಸೇವಾರತ್ನ ಪ್ರಶಸ್ತಿ ಮುಂತಾದವುಗಳಿಂದ ಪುರಸ್ಕೃತರಾಗಿದ್ದಾರೆ.

## ಉಲ್ಲೇಖಗಳು
ವರ್ಗ:ಕನ್ನಡ ಸಾಹಿತ್ಯ
ಲಲಿತಾ ಬಿ.ಟಿ.ನಾಯಕ
ವರ್ಗ:ಲೇಖಕಿಯರು
ವರ್ಗ:ದಲಿತ ಮತ್ತು ಬಂಡಾಯ
ಶ್ರೀನಿವಾಸ ಉಡುಪ

**ಶ್ರೀನಿವಾಸ ಉಡುಪ** ಅನೇಕ ಕಾದಂಬರಿಗಳನ್ನು ಪ್ರಕಟಿಸಿದ ಕನ್ನಡ ಲೇಖಕರಾಗಿದ್ದರು. ೧೯೩೩ ಜನೆವರಿ ೮ರಂದು ಹೊಸನಗರ ತಾಲೂಕಿನ ಹುಂಚದಲ್ಲಿ ಜನಿಸಿದ ಇವರು ಕರ್ನಾಟಕ ರಾಜ್ಯದ ಲೋಕೋಪಯೋಗಿ ಇಲಾಖೆಯಲ್ಲಿ ಸೇವೆ ಸಲ್ಲಿಸಿ ನಿವೃತ್ತರಾಗಿದ್ದರು. ಕಥಾಸಂಕಲನ, ನಾಟಕ, ಕಾದಂಬರಿಗಳನ್ನು ಪ್ರಕಟಿಸಿದ್ದ ಶ್ರೀನಿವಾಸ ಉಡುಪರಿಗೆ ಕರ್ನಾಟಕ ಸಾಹಿತ್ಯ ಅಕಾಡೆಮಿ, ಅಖಿಲ ಭಾರತ ಆಕಾಶವಾಣಿ ಪುರಸ್ಕಾರ ಮೊದಲಾದ ಗೌರವಗಳು ಸಂದಿವೆ.

## ಕೃತಿಗಳು
ಶ್ರೀನಿವಾಸ ಉಡುಪ ಎಂಬ ಹೆಸರಲ್ಲದೇ 'ಶ್ರೀಮುಖ', 'ಹೋಶ್ರೀ' ಮತ್ತು 'ಶ್ರೀಶ' ಕಾವ್ಯನಾಮಗಳಿಂದ ಸುಮಾರು ೬೦ ಕಾದಂಬರಿಗಳು, ೧೩ ಕಥಾಸಂಕಲನಗಳು, ೧೬ ಮಕ್ಕಳ ಕೃತಿಗಳು, ೬ ನಾಟಕಗಳು, ೮ ಸಂಪಾದಿತ ಕೃತಿಗಳು, ಒಂದು ವಿಮರ್ಶೆ ಹಾಗೂ ಒಂದು ಕ್ಷೇತ್ರ ದರ್ಶನ ಕೃತಿ ಸೇರಿ ಅವರ ಸಾಹಿತ್ಯ ಕೃತಿಗಳ ಒಟ್ಟು ಸಂಖ್ಯೆ ನೂರಕ್ಕೂ ಹೆಚ್ಚು.

### ಕಥಾಸಂಕಲನ
* ಮನೆಗೆ ಬಂದ ಮಗಳು(೧೯೫೭)
* ನಿರಾಶೆಯ ಕೊನೆಯಲ್ಲಿ(೧೯೫೯)
* ಕಪ್ಪುಬೆಳಗಿತು (೧೯೬೦)
* ಅವಳ ಕಥೆ (೧೯೬೦)
* ಬದುಕು (೧೯೬೫)
* ಹೆಗ್ಗಡತಿ ಹೆತ್ತ ದೆವ್ವ (೧೯೬೫)
* ಹೊಸ ಕಥೆಗಳು (೧೯೬೭)
* ಪುರಾಣ ಕಥೆಗಳು (೧೯೭೩)
* ಸಂಭಾವಿತ (೧೯೭೭)

### ನಾಟಕ
* ರೇಷ್ಮೆ ಸೀರೆ
* ಅಮೃತ ಹೃದಯ
* ಗಣಪತಿ ಭರವಸೆ
* ಮದುವೆ ಹೆಣ್ಣು

### ಕಾದಂಬರಿ
* ಒಲಿದು ಬಂದವಳು
* ಕೆಂಪು ತುಟಿ
* ಜೀವನದ ಜೊತೆಗಾರ
* ತುಂಬಿದ ಬಾಳು
* ಪ್ರೇಮದ ಮನೆ
* ಬಾಳಿನ ವೈಭವ
* ಮನೆಗೆ ಬಂದವಳು
* ವಿಜಯಲಕ್ಷ್ಮಿ
* ಶೀಲವಂತೆ
* ಸೋತ ಹೃದಯ
* ಸ್ನೇಹಶೀಲೆ

### ಮಕ್ಕಳ ಕಾದಂಬರಿ
* ಅಭಿಮನ್ಯು

## ಪುರಸ್ಕಾರ
* ಒಲಿದು ಬಂದವಳು’ ಕೃತಿಗೆ ೧೯೬೭ರಲ್ಲಿ ರಾಜ್ಯ ಸಾಹಿತ್ಯ ಅಕಾಡೆಮಿ ಬಹುಮಾನ ಲಭಿಸಿದೆ.
* ಅವರು ಭೂತನಾಡನ್ನು ದಾಟಿ ಬಂದರು’ ಕಥೆಗೆ ೧೯೬೦ ರಲ್ಲಿ ಬೆಂಗಳೂರಿನ ಪೀಪಲ್‌ ಆರ್ಟಿಸ್ಟ್‌ಸ್‌ ಅಸೋಸಿಯೇಷನ್‌ ಪ್ರಶಸ್ತಿ
* ಅಮೃತಮಯಿ’ ನಾಟಕಕ್ಕೆ ೧೯೬೨ ರಲ್ಲಿ ಅಖಿಲ ಭಾರತ ಆಕಾಶವಾಣಿ ಬೆಂಗಳೂರು ಪ್ರಶಸ್ತಿ
* ಒಲಿದು ಬಂದವಳು’ ಕಾದಂಬರಿಗೆ ೧೯೬೭ ರಲ್ಲಿ ಕರ್ನಾಟಕ ರಾಜ್ಯ ಸಾಹಿತ್ಯ ಅಕಾಡಮಿ ಪ್ರಶಸ್ತಿ
* ‘ರೇಷ್ಮೆಸೀರೆ’ ನಾಟಕಕ್ಕೆ ೧೯೭೫ ರಲ್ಲಿ ವಿಶಾಲ ಕರ್ನಾಟಕ ದೀಪಾವಳಿ ನಾಟಕ ಸ್ಪರ್ಧಾ ಪ್ರಶಸ್ತಿ
* ಸಂಭಾವಿತ’ ಕಥಾಸಂಕಲನಕ್ಕೆ ೧೯೭೮ ರಲ್ಲಿ ದೇವರಾಜ ಬಹದ್ದೂರ್ ಪ್ರಶಸ್ತಿ

ವರ್ಗ:ಕನ್ನಡ ಸಾಹಿತ್ಯ
ಶ್ರೀನಿವಾಸ ಉಡುಪ
ಸುಧಾಕರ

ಜಾನಪದ ತಜ್ಞ, ಕಥೆಗಾರ  ಪ್ರೊ.**ಸುಧಾಕರ** ಇವರು ೧೯೩೧ ಮೇ ೩೧ರಂದು ಬೆಂಗಳೂರು ಜಿಲ್ಲೆಯ ಮಾಗಡಿ ತಾಲೂಕಿನ ಎಣ್ಣೆಗೆರೆಯಲ್ಲಿ ಜನಿಸಿದರು. ಇವರ ತಾಯಿ ಸಾಕಮ್ಮ ; ತಂದೆ ಹುಚ್ಚಕಾಳೇಗೌಡ. ಗ್ರಾಮೀಣ ಭಾಷೆಯ ಸೊಗಡನ್ನು ತಮ್ಮ ಕಥೆಗಳಲ್ಲಿ ತಂದವರಲ್ಲಿ ಪ್ರೊ.ಸುಧಾಕರ ಕೂಡಾ ಒಬ್ಬರು. ಅವರ ಮೊಟ್ಟ ಮೊದಲ ಸಣ್ಣ ಕಥೆ **ಸಾಕಿದ ನಾಯಿ** ೧೯೬೦ ರಲ್ಲಿ ಪ್ರಜಾವಾಣಿ ದೀಪಾವಳಿ ಕಥಾ ಸ್ಪರ್ಧೆಯಲ್ಲಿ ವಿದ್ಯಾರ್ಥಿ ವಿಭಾಗದಲ್ಲಿ ಪ್ರಥಮ ಬಹುಮಾನಗಳಿಸಿತ್ತು. ನಂತರ **ಕಣ್ಣಿ ಕಿತ್ತ ಹಸು**(೧೯೬೧), **ಹೊರಲಾರದ ಹೊರೆ**(೧೯೬೨) ಪ್ರಶಸ್ತಿಗಳನ್ನು ಪಡೆದರು.

### ಕಥಾಸಂಕಲನಗಳು
* ಗರಿಕೆ ಬೇರು.
* ಕಣ್ಣಿ ಕಿತ್ತ ಹಸು.
* ಬಾಡು ಬಕ್ಕನ ಮುಳ್ಳು.
### ಜಾನಪದ
* ನಮ್ಮ ಸುತ್ತಿನ ಗಾದೆಗಳು.
* ದಡ ಕುಸಿದ ಬಾವಿ.
* ಪ್ರೇಮ ಸುಧಾ.          
* ಜಾನಪದ ಬೆಡಗಿನ ವಚನಗಳು.              
* ಒಡಚುವ ಕಥೆಗಳು.                     
* ಜಾನಪದ ನುಡಿಗಟ್ಟುಗಳ ಕೋಶ.             
* ಶಿವಗಂಗೆ ಸುತ್ತಿನ ಗಾದೆಗಳು.                
* ಜಾನಪದ ಕಲಬೆರಕೆತನ.

### ಸಂಪಾದನೆ
* ಸಹ್ಯಾದ್ರಿ

### ಪ್ರಶಸ್ತಿಗಳು
* ಇವರ ‘ಗರಿಕೆ ಬೇರು’ ಕೃತಿಗೆ ರಾಜ್ಯ ಸಾಹಿತ್ಯ ಅಕಾಡೆಮಿಯ ಬಹುಮಾನ ದೊರೆತಿದೆ.  

### ಉಲ್ಲೇಖಗಳು

                    

ವರ್ಗ:ಚುಟುಕು
ವರ್ಗ:ಕನ್ನಡ ಸಾಹಿತ್ಯ
ಸುಧಾಕರ
ರಾಜಶೇಖರ ಭೂಸನೂರುಮಠ

**ರಾಜಶೇಖರ ಭೂಸನೂರಮಠ** (ರಾಭೂ) (೧೬ ಜನವರಿ ೧೯೩೮ - ೧೨ ಎಪ್ರಿಲ್ ೨೦೧೫) ಕನ್ನಡದ ವಿಜ್ಞಾನ ಸಾಹಿತಿ, ಕಥೆ ಹಾಗೂ ಕಾದಂಬರಿಗಾರ. ಕನ್ನಡದಲ್ಲಿ ವಿಜ್ಞಾನ ಸಾಹಿತ್ಯಕ್ಕೆ, ಅದರಲ್ಲೂ ಪ್ರಮುಖವಾಗಿ ವಿಜ್ಞಾನ ಕಥೆ ಕಾದಂಬರಿಗಳ ರಚನೆ ಮೂಲಕ ಗಣನೀಯ ಕೊಡುಗೆ ನೀಡಿದ್ದಾರೆ. ರಾಭೂ ಅವರು, ಕಾದಂಬರಿಕಾರ, ಕತೆಗಾರ, ನಾಟಕಕಾರ, ಪ್ರಬಂಧಕಾರ, ವಿಮರ್ಶಕ, ಭಾಷಾಂತರಕಾರರಾಗಿಯೂ ಸಾಹಿತ್ಯ ಲೋಕದಲ್ಲಿ ಚಿರಪರಿಚಿತರು.

ಅವರ ಹುಟ್ಟೂರು ಹುಬ್ಬಳ್ಳಿ. ಧಾರವಾಡದ ಕರ್ನಾಟಕ ಕಾಲೇಜಿನಲ್ಲಿ ಭೌತಶಾಸ್ತ್ರದ ಅಧ್ಯಾಪಕರಾಗಿ ಸೇವೆ ಸಲ್ಲಿಸಿ ನಿವೃತ್ತರಾಗಿದ್ದರು. ಮೂಲತಃ ಗದಗ ಜಿಲ್ಲೆ ರೋಣ ತಾಲೂಕಿನ ನಿಡಗುಂದಿಯವರಾದ ರಾಜಶೇರ ಭೂಸನೂರಮಠ ರಾಭೂ ಎಂದೇ ಪರಿಚಿತರಾಗಿದ್ದರು. ಇವರ ತಂದೆ ಪ್ರಸಿದ್ಧ ಸಂಶೋಧಕ ಪ್ರೊ.ಸಂ.ಶಿ.ಭೂಸನೂರಮಠ.

ರಾಜ್ಯ ವಿಜ್ಞಾನ ಪರಿಷತ್ತಿನ ಸಂಸ್ಥಾಪಕ ಸದಸ್ಯರಾಗಿ ಆನಂತರ ರಾಜ್ಯ ಉಪಾಧ್ಯಕ್ಷರಾಗಿದ್ದ ಅವರು, ಅಮೆರಿಕನ್ ಬಯಾಗ್ರಾಫಿಕಲ್ ಇನ್‍ಸ್ಟಿಟ್ಯೂಟ್ ವತಿಯಿಂದ ೧೯೯೯ರಲ್ಲಿ ವರ್ಷದ ವ್ಯಕ್ತಿ, ೨೦೦೦ರಲ್ಲಿ ಯುನಿವರ್ಸಲ್ ಅವಾರ್ಡ್ ಆಫ್ ಅಕಂಪ್ಲಿಷಮೆಂಟ್ ಪ್ರಶಸ್ತಿ ಪಡೆದಿದ್ದಾರೆ.

## ಕೃತಿಗಳು (ಅಪೂರ್ಣ ಪಟ್ಟಿ) 
ಕನ್ನಡದಲ್ಲಿ ೮೦ ಮತ್ತು ಇಂಗ್ಲಿಷಿನಲ್ಲಿ ೨೦ ಪುಸ್ತಕಗಳು ಪ್ರಕಟವಾಗಿವೆ. ಮಕ್ಕಳಿಗಾಗಿ ಕಥೆ, ಕಾದಂಬರಿ, ಕಾಮಿಕ್ಸ್ ಹೀಗೆ ೧೫ ಕ್ಕಿಂತ ಹೆಚ್ಚು ಪುಸ್ತಕಗಳನ್ನು ಬರೆದಿದ್ದಾರೆ.

* ಶುಕ್ರಗ್ರಹದ ಸಾಹಸಿ ಯೀಝಾನ್
* ಸಿಗ್ನೀ ಸಂಗೀತ
* ರಾಕ್ಷಸ ದ್ವೀಪ
* ಅಟ್ಲಾಂಟಿಸ್
* ನಾಳಿನ ಮಕ್ಕಳ ಕಥೆಗಳು (೧,೨,೩,೪)
* ವಿಜ್ಞಾನದೃಷ್ಟಿಯಲ್ಲಿ ಸೃಷ್ಟಿ
* ಪ್ರೌಢದೇವರಾಯರ ಕಾವ್ಯದ ಕಥಾಸಂಗ್ರಹ
* ಭೌತಶಾಸ್ತ್ರ ಪ್ರವೇಶ
* ನೀವು ಮತ್ತು ನಿಮ್ಮ ಚಕ್ರಗಳು
* ಭವಿಷ್ಯಾವಧಾನ
* ಪರ್ಯಾಯ ಚಿಕಿತ್ಸೆಗಳು
* ಅತೀಂದ್ರಿಯ ಪ್ರಪಂಚ
* ಯಂತ್ರಮಾನವ
* ಮನ್ವಂತರ - ಕಾದಂಬರಿ 
* ಮಾಯಾ - ಕಾದಂಬರಿ
* ಆಪರೇಷನ್ ಯು.ಎಫ್.ಓ - ಕಾದಂಬರಿ
* ನೌಕಾಘಾತ - ಕಾದಂಬರಿ
* ಸೈಕೋರಮಾ
* ಸಿಗ್ನೀಸಂಗೀತ
* ಟಚೀರಮಾ
* ಕಿರಣಾ
* ಮಂಗಳಾ
* .೦೦೭ ಮತ್ತು ಇತರರು
* ನಾನು ಮೆಚ್ಚಿದ ಪಾಶ್ಚಾತ್ಯ ವೈಜ್ಞಾನಿಕ ಕಥೆಗಳು
* ನನ್ನ ನಾ ಕಂಡಂತೆ - ಆತ್ಮಕಥೆ 

## ನಿಧನ
ಪ್ರೊ.ರಾಜಶೇಖರ ಭೂಸನೂರಮಠ ಅವರು ಎಪ್ರಿಲ್ ೧೨, ೨೦೧೫ರಂದು ಧಾರವಾಡದ ತಮ್ಮ ನಿವಾಸದಲ್ಲಿ ತೀವ್ರ ಹೃದಯಾಘಾತದಿಂದ ನಿಧನರಾದರು. ಅವರಿಗೆ ಪತ್ನಿ, ಇಬ್ಬರು ಪುತ್ರರು, ಇಬ್ಬರು ಪುತ್ರಿಯರು ಇದ್ದಾರೆ.

## ಉಲ್ಲೇಖಗಳು

## ಹೊರಸಂಪರ್ಕಕೊಂಡಿಗಳು
*ಪ್ರೊ. ಎಸ್.ಎಸ್. ಭೂಸನೂರಮಠರ ಬಗ್ಗೆ ಮಲ್ಲಿಕಾರ್ಜುನ ಕುಂಬಾರರ ಕೃತಿ, ಕನ್ನಡ ಪುಸ್ತಕ ಪ್ರಾಧಿಕಾರ ಪ್ರಕಟಣೆ

ರಾಜಶೇಖರ ಭೂಸನೂರುಮಠ
ವರ್ಗ:ವಿಜ್ಞಾನ ಸಾಹಿತಿಗಳು
ವರ್ಗ:ಲೇಖಕರು
ವರ್ಗ:೨೦೧೫ ನಿಧನ
ವರ್ಗ:೧೯೩೮ ಜನನ
ಸೆಪ್ಟೆಂಬರ್ ೧೯

**ಸೆಪ್ಟೆಂಬರ್ ೧೯** - ಸೆಪ್ಟೆಂಬರ್ ತಿಂಗಳಿನ ಹತ್ತೊಂಬತ್ತನೇದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೨೬೨ನೇ ದಿನ (ಅಧಿಕ ವರ್ಷದಲ್ಲಿ ೨೬೩ನೇ ದಿನ). 

## ಪ್ರಮುಖ ಘಟನೆಗಳು 
* ೨೦೦೬ - ಥೈಲ್ಯಾಂಡ್ ದೇಶದಲ್ಲಿ ಮಿಲಿಟರಿ ವಿಪ್ಲವದಿಂದ ತುರ್ತು ಪರಿಸ್ಥಿತಿ ಘೋಷನೆ.

## ಜನನ 
*

## ಮರಣ 
* ೧೮೮೧ - ಜೇಮ್ಸ್ ಗಾರ್ಫೀಲ್ಡ್, ೨೦ನೇ ಅಮೇರಿಕ ದೇಶದ ರಾಷ್ಟ್ರಪತಿ.
*

## ಹಬ್ಬ/ಆಚರಣೆಗಳು 
* ಸೇಂಟ್ ಕಿಟ್ಸ್ ಮತ್ತು ನೆವಿಸ್ - ಸ್ವಾತಂತ್ರ್ಯ ದಿನಾಚರಣೆ (ಬ್ರಿಟನ್ ಇಂದ).

## ಹೊರಗಿನ ಸಂಪರ್ಕಗಳು 
* ಇತಿಹಾಸದಲ್ಲಿ ಈ ದಿನ 
* ವಿಜ್ಞಾನ ಕ್ಷೇತ್ರದಲ್ಲಿ ಈ ದಿನ
* ದಿ ಹಿಸ್ಟರಿ ಚಾನೆಲ್: ಇತಿಹಾಸದಲ್ಲಿ ಈ ದಿನ
* ಆನ್-ದಿಸ್-ಡೇ ತಾಣ

೧
ಸಮೇತನಹಳ್ಳಿ ರಾಮರಾವ್

**ಸಮೇತನಹಳ್ಳಿ ರಾಮರಾವ್** (ನವೆಂಬರ್ ೨೪, ೧೯೧೭ - ಅಕ್ಟೋಬರ್ ೫, ೧೯೯೯) ಕನ್ನಡದ ಐತಿಹಾಸಿಕ ಕಾದಂಬರಿಗಳಿಗೆ ಪ್ರಸಿದ್ಧರಾಗಿದ್ದಾರೆ.

## ಜೀವನ
ಸಮೇತನಹಳ್ಳಿ ರಾಮರಾಯರು ನವೆಂಬರ್ ೨೪, ೧೯೧೭ರಲ್ಲಿ  ಬೆಂಗಳೂರು ಜಿಲ್ಲೆಯ ಹೊಸಕೋಟೆ ತಾಲ್ಲೂಕಿನ ಸಮೇತನ ಹಳ್ಳಿಯಲ್ಲಿ ಜನಿಸಿದರು. ಅವರ ತಂದೆ ಶ್ರೀನಿವಾಸರಾವ್, ತಾಯಿ ರುಕ್ಮಿಣಿಯಮ್ಮ.  ಅವರ ಪ್ರಾರಂಭಿಕ ಶಿಕ್ಷಣ ಬೋದನ ಹೊಸಹಳ್ಳಿ, ಮೈಸೂರು, ದೊಡ್ಡಬಳ್ಳಾಪುರಗಳಲ್ಲಿ ನಡೆದು. ಬೆಂಗಳೂರು ಸೆಂಟ್ರಲ್ ಹೈಸ್ಕೂಲಿನಿಂದ ಎಸ್.ಎಸ್.ಎಲ್.ಸಿ ತೇರ್ಗಡೆ ಹೊಂದಿದರು.

ಮುಂದೆ ರಾಮರಾಯರು ಉದ್ಯೋಗಕ್ಕಾಗಿ ಕೆಲಕಾಲ ವೈಮಾನಿಕ ಕಚೇರಿ, ಸೈನಿಕ ಕಚೇರಿಗಳಲ್ಲಿ ಕಾರ್ಯ ನಿರ್ವಹಿಸಿ  ನಂತರದಲ್ಲಿ  ಮೈಸೂರು ಸರ್ಕಾರದ  ಆರೋಗ್ಯ ಇಲಾಖೆಯಲ್ಲಿ ಸ್ಯಾನಿಟರಿ ಇನ್‌ಸ್ಪೆಕ್ಟರಾಗಿ ಕಾರ್ಯನಿರ್ವಹಿಸಿದರು. ಬೆಂಗಳೂರು ಪುರಸಭೆ, ಹಾಸನ ಪುರಸಭೆ, ಬ್ಯೂರೊ ಆಫ್ ಮಲೇರಿಯಾಲಜಿ ಮುಂತಾದ ಕಡೆ ಹಿರಿಯ ಆರೋಗ್ಯ  ತಪಾಸಣಾಧಿಕಾರಿಗಳಾಗಿ ಮಧುಗಿರಿ ಪುರಸಭೆ, ಪಾಂಡವಪುರ ಆರೋಗ್ಯ ಕೇಂದ್ರ, ನಂಜನಗೂಡು ತಾಲ್ಲೂಕು, ಹೊಸಕೋಟೆ ಆರೋಗ್ಯಕೇಂದ್ರ, ಹೀಗೆ ಹಲವೆಡೆ ಸೇವೆ ಸಲ್ಲಿಸಿ ನಿವೃತ್ತಿ ಹೊಂದಿದರು.

## ಸಾಹಿತ್ಯ ಲೋಕದಲ್ಲಿ
ರಾಮರಾಯರಿಗೆ ಸಾಹಿತ್ಯದಲ್ಲಿ ಅಪಾರ ಒಲವು.  ಹೀಗೆ ಬೆಳೆದ ಸಾಹಿತ್ಯದ ಒಲವಿನಿಂದ ಅವರು  ಅನೇಕ ಕೃತಿಗಳನ್ನು ರಚಿಸಿದರು. ಭೀಷ್ಮ ಸಂಕಲ್ಪ, ತಲಕಾಡುಗೊಂಡ, ಮಹಾಶ್ವೇತೆ, ಶಿಲ್ಪಸಂಗೀತ, ದ್ರೋಹಾಡಂಬರ, ಶ್ರೀಕೃಷ್ಣ ಮಾನಸ ಮುಂತಾದ ಹತ್ತು ನಾಟಕಗಳು; ಎಲೆ ಮರೆಯ ಹೂ, ಮೊನೆಗಾರ, ನೃತ್ಯ ಸರಸ್ವತಿ, ಯದುವೊಡೆಯ, ಸಿರಿಯಲದೇವಿ ಮೊದಲ್ಗೊಂಡು ಒಂಬತ್ತು ಕಾದಂಬರಿಗಳು;  ಸ್ವರ್ಗ ಸೋಪಾನ, ಪ್ರಾಣವೀಣೆ, ಈಸಬೇಕು ಮುಂತಾದ ಕಥಾ ಸಂಕಲನಗಳು; ರಾಸಲೀಲೆ ಎಂಬ ಗೀತನಾಟಕ; ಶಾಕುಂತಲಾ ಮಹಾಕಾವ್ಯ;   ಟಿಪ್ಪು ಸುಲ್ತಾನ ಎಂಬ ಅನುವಾದ; ಆತ್ಮಕಥೆಯಾದ ಕೋಟೆಮನೆ ಮುಂತಾದ ೨೯ಕ್ಕೂ ಹೆಚ್ಚು ಕೃತಿಗಳನ್ನು ಪ್ರಕಟಪಡಿಸಿದರು.

ರಾಮರಾಯರ ಎಲೆಮರೆಯ ಹೂ ಪ್ರೌಢಶಾಲಾ ತರಗತಿಗೆ, ತಲಕಾಡುಗೊಂಡ ನಾಟಕ ಬಿ.ಎ, ಬಿ.ಎಸ್‌ಸಿ  ಮತ್ತು ಪಿ.ಯು. ತರಗತಿಗಳಿಗೆ, ಸವತಿ ಗಂಧವಾರಣೆ ಕಾದಂಬರಿ ಬಿಕಾಂ ತರಗತಿಗೆ, ನಾಟ್ಯಮಂದಾರ ನಾಟಕ ಬಿ.ಎ. ತರಗತಿಗೆ ಪಠ್ಯಪುಸ್ತಕಗಳಾಗಿ ಆಯ್ಕೆಯಾಗಿದ್ದವು.

## ದತ್ತಿ ಸ್ಥಾಪನೆ
ಸಮೇತನಹಳ್ಳಿ ರಾಮರಾಯರ  ಶ್ರೀಮತಿಯವರ ಹೆಸರಿನಲ್ಲಿ ಸಾಹಿತ್ಯ ಪರಿಷತ್ತಿನಲ್ಲಿ ದತ್ತಿನಿಧಿ ಸ್ಥಾಪನೆ; ರಾಮರಾಯರ  ಹೆಸರಿನಲ್ಲಿ ಬಿ.ಎಂ.ಶ್ರೀ. ಪ್ರತಿಷ್ಠಾನ ಮತ್ತು ಗೋಖಲೆ ಸಾರ್ವಜನಿಕ ಸಂಸ್ಥೆಯಲ್ಲಿ ದತ್ತಿನಿಧಿ ಸ್ಥಾಪನೆಗಳು ಸಮೇತನಹಳ್ಳಿ ರಾಮರಾಯರ ಹೆಸರಿನಲ್ಲಿ ಉತ್ತಮ ಕೆಲಸಗಳು ಮುಂದುವರೆಯುವಂತೆ ಮಾಡಿವೆ.  

## ವಿದಾಯ
ಸಮೇತನಹಳ್ಳಿ ರಾಮರಾಯರು ಅಕ್ಟೋಬರ್ ೫, ೧೯೯೯ರ ವರ್ಷದಲ್ಲಿ ಈ ಲೋಕವನ್ನಗಲಿದರು.

## ಕೃತಿಗಳು
* ಎಲೆಮರೆಯ ಹೂ
* ಕಲಾರಾಧನೆ
* ಜೂಲಿಯಸ್ ಸೀಜರ್
* ತಲಕಾಡುಗೊಂಡ
* ನಾಟ್ಯಮಂದಾರ
* ಪ್ರಾಣವೀಣೆ
* ಮಹಾಶ್ವೇತೆ
* ಯದುವೊಡೆಯ
* ರಾಸಲೀಲೆ
* ಶಾಕುಂತಲ (ಕಾವ್ಯ)
* ಶಿಲ್ಪ ಸಂಗೀತ
* ಸವತಿಗಂಧ ವಾರಣಿ
* ಸಿರಿಯಲ ದೇವಿ
* ಸ್ವರ್ಗ ಸೋಪಾನ

## ಪುರಸ್ಕಾರ
* ‘ಶಾಕುಂತಲ’ (ಕಾವ್ಯ)ಕ್ಕೆ ೧೯೭೧ರಲ್ಲಿ ರಾಜ್ಯ ಸಾಹಿತ್ಯ ಅಕಾಡೆಮಿ ಬಹುಮಾನ ದೊರೆತಿದೆ.
* ‘ಸ್ವರ್ಗ ಸೋಪಾನ’, ‘ತಲಕಾಡುಗೊಂಡ’, 'ಶಾಕುಂತಲ'  ಕೃತಿಗಳಿಗೆ ರಾಜ್ಯ ಸರಕಾರದ ಬಹುಮಾನ ಲಭಿಸಿದೆ.
* ‘ಸಿರಿಯಲ ದೇವಿ’ ಕೃತಿಗೆ ಸಂಯುಕ್ತ ಕರ್ನಾಟಕ ಕಾದಂಬರಿ ಸ್ಪರ್ಧೆ ಬಹುಮಾನ ದೊರೆತಿದೆ.
* ‘ಶಿಲ್ಪ ಸಂಗೀತ’, 'ಶ್ರೀಕೃಷ್ಣ ದರ್ಶನ'  ಕೃತಿಗಳಿಗೆ ಕನ್ನಡ ಸಾಹಿತ್ಯ ಪರಿಷತ್ತಿನ ಬಹುಮಾನ ದೊರೆತಿದೆ.
*  ಪರಶುರಾಮ ಕಾದಂಬರಿಗೆ ವಿಶ್ವೇಶ್ವರಯ್ಯ ಸ್ಮಾರಕ ಪ್ರತಿಷ್ಠಾನ ಪ್ರಶಸ್ತಿ 
* 1998ರಲ್ಲಿ ಕನ್ನಡ ಸಾಹಿತ್ಯ ಬಂಧುಗಳು ರಾಮರಾಯರಿಗೆ ‘ರಾಸದರ್ಶನ’ ಎಂಬ ಗೌರವ ಗ್ರಂಥವನ್ನು ಅರ್ಪಿಸಿದರು.  

## ಆಕರಗಳು
# ಕಣಜ 
# ಇಂಗ್ಲಿಷ್ ವಿಕಿಪೀಡಿಯ ಲೇಖನ 

ವರ್ಗ:ಕನ್ನಡ ಸಾಹಿತ್ಯ
ಸಮೇತನಹಳ್ಳಿ ರಾಮರಾಯ
ಈಶ್ವರಚಂದ್ರ

**ಈಶ್ವರ ಚಂದ್ರ** (ಜುಲೈ ೧೪, ೧೯೪೬) ಎಂದು ಪ್ರಸಿದ್ಧರಾದ **ಎಚ್. ಆರ್. ಈಶ್ವರಚಂದ್ರ ವಿದ್ಯಾಸಾಗರ** ಅವರು ಕನ್ನಡದ ಜನಪ್ರಿಯ ಕಥೆಗಾರರಲ್ಲೊಬ್ಬರಾಗಿದ್ದಾರೆ.
## ಜೀವನ
ಕನ್ನಡದ ಪ್ರಸಿದ್ಧ ಕಥೆಗಾರ ಈಶ್ವರಚಂದ್ರರು ಜುಲೈ ೧೪, ೧೯೪೬ರಂದು ಶಿವಮೊಗ್ಗ ಜಿಲ್ಲೆಯ ಚನ್ನಗಿರಿ ತಾಲ್ಲೂಕಿನ ಹೋದಿಗೆರೆಯಲ್ಲಿ ಜನಿಸಿದರು. ತಂದೆ ಎಚ್.ಎನ್. ರಾಮರಾವ್ ಅವರು ಮತ್ತು ತಾಯಿ ಪದ್ಮಾವತಮ್ಮನವರು. ಈಶ್ವರ ಚಂದ್ರರ ಪ್ರಾರಂಭಿಕ ಶಿಕ್ಷಣ ಚನ್ನಗಿರಿ, ಸಾಗರ, ಶಿವಮೊಗ್ಗಗಳಲ್ಲಿ ನಡೆದವು. ಮುಂದೆ ಭದ್ರಾವತಿಯಲ್ಲಿ ಡಿಪ್ಲೊಮಾ ಪೂರೈಸಿದ ಅವರು ಬೆಂಗಳೂರು ವಿಮಾನ ಕಾರ್ಖಾನೆಯ ‘ವಿಮಾನ ಸಂಶೋಧನೆ ಮತ್ತು ವಿನ್ಯಾಸ’ ಕೇಂದ್ರವನ್ನು ಸೇರಿ ನಲವತ್ತು ವರ್ಷಗಳ ಸುದೀರ್ಘಸೇವೆಯನ್ನು ಸಲ್ಲಿಸಿ ನಿವೃತ್ತರಾಗಿದ್ದಾರೆ.
ಬಾಲ್ಯದಿಂದಲೇ ಸಾಹಿತ್ಯದ ಕಡೆ ಒಲವು ತಳೆದ ಈಶ್ವರಚಂದ್ರರು ತಂದೆ ಹೇಳುತ್ತಿದ್ದ ಭಾರತ, ಭಾಗವತ, ರಾಮಾಯಣ ಕಾವ್ಯ, ಕಥೆಗಳಿಂದ ಪ್ರೇರಣೆ ಪಡೆದರು. ಉದ್ಯೋಗದ ನಡುವೆಯೂ ಮೈಸೂರು ವಿಶ್ವವಿದ್ಯಾನಿಲಯದಿಂದ ಎಂ.ಎ. ಪರೀಕ್ಷೆಯಲ್ಲಿ ಐದು ಚಿನ್ನದ ಪದಕ, ಮೂರು ನಗದು ಬಹುಮಾನ ಪಡೆದು ಉತ್ತೀರ್ಣರಾದ ಹೆಗ್ಗಳಿಕೆ ಅವರದು.
## ಕಥಾಲೋಕದಲ್ಲಿ
ಈಶ್ವರಚಂದ್ರರ ಹಲವಾರು ಸಣ್ಣಕಥೆ, ಪ್ರಬಂಧ, ಲೇಖನಗಳು ನಾಡಿನ ಪ್ರಖ್ಯಾತ ಬಹಳಷ್ಟು ಪತ್ರಿಕೆಗಳಲ್ಲಿ ಪ್ರಕಟಗೊಂಡಿವೆ.
ಈಶ್ವರ ಚಂದ್ರ ಕಥಾಸಂಕಲನಗಳಲ್ಲಿ ರಾತ್ರಿರಾಣಿ, ತೀರ, ಗುಂಪಿನಲ್ಲಿ ಕಂಡ ಮುಖ, ಮುನಿತಾಯಿ, ಕತ್ತಲಗರ್ಭ ಮುಂತಾದವು ಸೇರಿವೆ. ಒಂದೇ ಸೂರಿನ ಕೆಳಗೆ, ಸಿಮೆಂಟ್ ಮನುಷ್ಯರು ಈಶ್ವರ ಚಂದ್ರರ ಕಾದಂಬರಿಗಳು.
ಮಕ್ಕಳ ಸಾಹಿತ್ಯದಲ್ಲೂ ಗಣನೀಯ ಕಾಯಕ ಮಾಡಿರುವ ಈಶ್ವರ ಚಂದ್ರರು ಮಕ್ಕಳ ನರೇಂದ್ರ ವಿವೇಕಾನಂದ, ಭಗತ್‌ಸಿಂಗ್, ಮಾರ್ಕೊನಿ, ಜಾರ್ಜ್ ಸೈಮನ್ ಓಂ, ಅ.ನ.ಕೃಷ್ಣರಾವ್, ಸುಬೋಧ ರಾಮರಾವ್, ಕಲ್ಯಾಣಸ್ವಾಮಿ, ಬೆಂಗಳೂರು ಜಿಲ್ಲೆಯ ದರ್ಶನ, ಗೆಳೆತನ, ಬೆಂಗಳೂರು ನಗರ ದರ್ಶನ, ಕೆಂಪೇಗೌಡ ನಗರ ದರ್ಶನ, ಚೈತ್ರಪಲ್ಲವ, ಸುವರ್ಣಶಕ್ತಿ, ಎಚ್.ಎ.ಇ.ಎ. ಹೆಜ್ಜೆ ಗುರುತುಗಳು, ನಕಾಶೆ ಕಲೆ, ವೆಲ್ಡಿಂಗ್ ಮುಂತಾದ ಹಲವಾರು ಕೃತಿಗಳನ್ನು ರಚಿಸಿದ್ದಾರೆ.
ಎಕ್ಕೋರಿಯ ಕನಸು, ನಮ್ಮ ಭೂ ಸೇನೆ, ಬ್ರಹ್ಮಾಂಡದ ಬಳುವಳಿ, ಕಿವುಡು ವನದೇವತೆ, ಅಕ್ಬರನಿಂದ ಔರಂಗಜೇಬ್‌ವರೆಗೆ, ಭೂಕಂಪ, ನಾಳೆ ಸಂಭವಿಸಿದ್ದು ಮೊದಲಾದವು ಅವರ ಅನುವಾದ ಕೃತಿಗಳು.
ಈಶ್ವರಚಂದ್ರರು ಅಂತಾರಾಷ್ಟ್ರೀಯ ಕೃಷ್ಣಪ್ರಜ್ಞೆ ಸಂಘ - ಇಸ್ಕಾನ್ ಅವರಿಗಾಗಿ ೧೩೦೦ ಪುಟಗಳ ಶ್ರೀಮದ್ ಭಾಗವತವನ್ನು ರಚಿಸಿರುವುದಲ್ಲದೆ, ೧೪೦೦ ಪುಟಗಳ ಶ್ರೀ ಚೈತನ್ಯ ಚರಿತಾಮೃತವನ್ನು ಇಂಗ್ಲಿಷ್‌ನಿಂದ ಕನ್ನಡಕ್ಕೆ ಅನುವಾದ ಮಾಡಿದ್ದಾರೆ.
## ಚಲನಚಿತ್ರಗಳಲ್ಲಿ
ಈಶ್ವರ ಚಂದ್ರರ ‘ಮುನಿತಾಯಿ’ ಪುಟ್ಟಣ್ಣ ಕಣಗಾಲರ ಕಥಾಸಂಗಮ ಚಿತ್ರದ ಮೂರು ಸುಂದರ ಕಥೆಗಳಲ್ಲಿ ಒಂದು.  ಈಶ್ವರ ಚಂದ್ರರ ‘ಹಬ್ಬಿದಾಮಲೆ ಮಧ್ಯದೊಳಗೆ ಕೃತಿ ‘‘ಕಾಡಿಗೆ ಹೋದವರು’ ಎಂಬ ಹೆಸರಿನಿಂದ ಚಲನಚಿತ್ರಗೊಂಡಿದೆ.
## ಇತರ ಭಾಷೆಗಳಿಗೆ
ಈಶ್ವರ ಚಂದ್ರರ ಕೃತಿಗಳು ಇತರ ಹಲವಾರು ಭಾಷೆಗಳಿಗೆ ತರ್ಜುಮೆ ಗೊಂಡಿವೆ. ಅವರ ಭಗತ್‌ಸಿಂಗ್ ಕೃತಿ ಹಿಂದಿ ಮತ್ತು ಇಂಗ್ಲಿಷ್ ಭಾಷೆಗೆ; 'ಒಂದೇ ಸೂರಿನ ಕೆಳಗೆ' ಕೃತಿ 'ಒಕೇ ಗೂಟಲೋ' ಎಂಬ ಹೆಸರಿನಿಂದ ತೆಲುಗಿಗೆ; ಸಿಮೆಂಟ್ ಮನುಷ್ಯರು ಕೃತಿ 'ಸಿಮೆಂಟ್ ಮನಿದರ್ಗಳ್' ಎಂದು ತಮಿಳಿಗೆ; ಮುನಿತಾಯಿ ಕೃತಿ ‘ಮುನಿತಾಯಿ ವ ಇತರ ಕಥಾ’ ಎಂದು ಮರಾಠಿಗೆ ಅನುವಾದಗೊಂಡಿವೆ. ಇದಲ್ಲದೆ ಇವರ ಅನೇಕ ಬಿಡಿ ಕಥೆಗಳೂ ಸಹಾ ತೆಲುಗು, ತಮಿಳು, ಮರಾಠಿ, ಉರ್ದು, ಮಲೆಯಾಳಂ, ಹಿಂದಿ, ಇಂಗ್ಲಿಷ್ ಭಾಷೆಗಳಲ್ಲಿ ಅನುವಾದಗೊಂಡಿವೆ.
## ಪ್ರಶಸ್ತಿ ಗೌರವಗಳು
* ‘ತೀರ’ ಕಥಾಸಂಕಲನಕ್ಕೆ ಕರ್ನಾಟಕ ಸಾಹಿತ್ಯ ಅಕಾಡಮಿ ಪ್ರಶಸ್ತಿ
* ಮಕ್ಕಳ ನರೇಂದ್ರ ವಿವೇಕಾನಂದ ಕೃತಿಗೆ ಸಾಹಿತ್ಯ ಸ್ಪರ್ಧೆ ವಿಶೇಷ ಪ್ರಶಸ್ತಿ
* ಮುನಿತಾಯಿ ಕಥಾಸಂಕಲನಕ್ಕೆ ದೇವರಾಜ ಬಹದ್ದೂರ್ ಪ್ರಶಸ್ತಿ
* ಚಿತ್ರಪ್ರೇಮಿಗಳ ಸಂಘದ ಪ್ರಶಸ್ತಿ
* ಹಲವಾರು ಸಂಘ ಸಂಸ್ಥೆಗಳಿಂದ ರಾಜ್ಯೋತ್ಸವ ಸನ್ಮಾನ
* ಚೆನ್ನಗಿರಿ ತಾಲ್ಲೂಕು ಸಮ್ಮೇಳನ
* ಎಚ್.ಎ.ಎಲ್. ಕೇಂದ್ರೀಯ ಕನ್ನಡ ಸಂಘದ ಪ್ರಥಮ ಸಾಹಿತ್ಯ ಸಮ್ಮೇಳನದ ಅಧ್ಯಕ್ಷತೆ 
*........ ಇನ್ನೂ ಅನೇಕ ಪ್ರಶಸ್ತಿ ಗೌರವಗಳು ಈಶ್ವರ ಚಂದ್ರರಿಗೆ ಸಂದಿವೆ.
## ಮಾಹಿತಿ ಕೃಪೆ
ಕಣಜ 

ವರ್ಗ:ಕನ್ನಡ ಸಾಹಿತ್ಯ
ಈಶ್ವರಚಂದ್ರ
ಥೈಲ್ಯಾಂಡ್

**ಥೈಲ್ಯಾಂಡ್**, ಆಗ್ನೇಯ ಏಷ್ಯಾದಲ್ಲಿರುವ ಒಂದು ಪ್ರಮುಖ ದೇಶ. ಈ ದೇಶವು ಪೂರ್ವದಲ್ಲಿ ಲಾಓಸ್ ಹಾಗು ಕಂಬೋಡಿಯ, ದಕ್ಷಿಣದಲ್ಲಿ ಥೈಲ್ಯಾಂಡ್ ಕೊಲ್ಲಿ ಹಾಗು ಮಲೇಶಿಯ, ಪಶ್ಚಿಮದಲ್ಲಿ ಅಂಡಮಾನ್ ಸಮುದ್ರ ಹಾಗು ಮ್ಯಾನ್‌ಮಾರ್ ದೇಶಗಳಿಂದ ಸುತ್ತುವರಿದಿದೆ. ಹಿಂದೆ ಥೈಲ್ಯಾಂಡ ದೇಶವನ್ನು *ಸಿಯಾಂ* ಎಂದು ಕರೆಯುತ್ತಿದ್ದರು. ಮೇ ೧೧, ೧೯೪೯ರಲ್ಲಿ ಥೈಲ್ಯಾಂಡ್ ಎಂದು ನಾಮಕರಿಸಲಾಯಿತು. ಥಾಯ್ ಭಾಷೆಯಲ್ಲಿ *ಥಾಯ್* ಎಂದರೆ ಸ್ವಾತಂತ್ರ್ಯ ಎಂದು ಅರ್ಥ.

## ಇತಿಹಾಸ 
*ಭಾರತ,ಕಾಂಬೋಡಿಯ ಹಾಗು ಚೀನಾ ದೇಶಗಳ ಸಂಸ್ಕೃತಿಯಿಂತ ಪ್ರಭಾವಿತವಾಗಿರುವ ಥೈಲ್ಯಾಂಡ್‌ನ ಇತಿಹಾಸವನ್ನು ೧೨೩೮ರಲ್ಲಿ ಸ್ಥಾಪಿತವಾದ ಸುಖೋಥೈ ರಾಜವಂಶದೊಡನೆ ಗುರುತಿಸಲಾಗುತ್ತದೆ. ಇದಾದ ನಂತರ ಅಯುತ್ಥಾಯ ರಾಜವಂಶದವರು ೧೪ನೇ ಶತಮಾನದಲ್ಲಿ ದೊಡ್ಡ ಸಾಮ್ರಾಜ್ಯ ಸ್ಥಾಪಿಸಿದರು.

*೧೬ನೇ ಶತಮಾನದಲ್ಲಿ ಯೂರೊಪಿಯನ್ನರ ಸಂಪರ್ಕಕ್ಕೆ ಥೈಲ್ಯಾಂಡ್ ಬಂದಿತಾದರು, ಯಾವುದೇ ಯೂರೊಪಿಯನ್ ದೇಶವು ಇದನ್ನು ತನ್ನ ಅಧಿಕಾರ ವ್ಯಾಪ್ತಿಗೆ ತೆಗೆದುಕೊಳ್ಳಲಾಗಲಿಲ್ಲ. ೧೯೩೨ರಲ್ಲಿ ನಡೆದ ಚಳುವಳಿಯ ನಂತರ ದೇಶದಲ್ಲಿ ಸಾಂವಿಧಾನಿಕ ಚಕ್ರಾಧಿಪತ್ಯವನ್ನು ಸ್ಥಾಪಿಸಲಾಯಿತು. ಇದಾದ ನಂತರ ಅನೇಕ ಬಾರಿ ಸೇನಾ ವಿಪ್ಲವಗಳು(Military coup) ನಡೆದವು.

*ಪ್ರಧಾನಿ ತಕ್ಷಿನ್ ಶಿನವಾತ್ರ ಅವರ ಸರ್ಕಾರದ ವಿರುದ್ಧ ೧೯ ಸೆಪ್ಟೆಂಬರ್,೨೦೦೬ರಲ್ಲಿ ಮತ್ತೊಂದು ಸೇನಾ ವಿಪ್ಲವ ನಡೆಯಿತು. ಇದಾದ ನಂತರ ದೇಶದಲ್ಲಿ ತುರ್ತು ಪರಿಸ್ಥಿತಿ ಘೋಷಿಸಲಾಯಿತು.
## ಥಾಯ್ಲೆಂಡ್‌ಗೆ ಹೊಸರಾಜ
*ಥಾಯ್ಲೆಂಡ್‌ನ ಹೊಸ ರಾಜನಾಗಿ ಯುವರಾಜ ಮಹಾ ವಾಜಿರಲಾಂಗ್‌ಕೊರ್ನ್‌ ಅವರ ಹೆಸರನ್ನು ದಿ.2 Dec, 2016 ರಂದು ಘೋಷಿಸಲಾಗಿದೆ.  ಈ ಮೂಲಕ ಥಾಯ್ಲೆಂಡ್ ರಾಜಪ್ರಭುತ್ವದಲ್ಲಿ ಹೊಸ ಅಧ್ಯಾಯ ಆರಂಭವಾಗಿದೆ. ಅತಿಹೆಚ್ಚು ಅವಧಿಗೆ ಸಿಂಹಾಸನ ಅಲಂಕರಿಸಿದ್ದ ಹೆಗ್ಗಳಿಕೆಗೆ ಪಾತ್ರರಾಗಿದ್ದ ಥಾಯ್ಲೆಂಡ್ ರಾಜ ಭೂಮಿಬೊಲ್ ಅದುಲ್ಯದೆಜ್ ಅವರು ಇತ್ತೀಚೆಗೆ ಮೃತಪಟ್ಟಿದ್ದರು.
*ವಾಜಿರಲಾಂಗ್‌ಕೊರ್ನ್‌ ಅವರು ಚಕ್ರಿ ವಂಶದ 10ನೇ ದೊರೆಯಾಗಿ  ಅಧಿಕಾರ ವಹಿಸಿಕೊಳ್ಳುವಂತೆ ರಾಷ್ಟ್ರೀಯ ಶಾಸಕಾಂಗ ಸಭೆಯ  ಮುಖ್ಯಸ್ಥ ಪ್ರಯೂತ್ ಚಾನ್ ಒ ಚಾತ್ ಅವರು ಆಹ್ವಾನ ನೀಡಿದರು. ಇದನ್ನು ವಾಜಿರಲಾಂಗ್‌ಕೊರ್ನ್‌ ಒಪ್ಪಿಕೊಂಡಿದ್ದಾರೆ.
## ನೋಡಿ
*ಥಾಮ್ ಲುವಾಗ್ ಗುಹೆಯಲ್ಲಿ ರಕ್ಷಣಾ ಕಾರ್ಯ

## ಹೊರಗಿನ ಸಂಪರ್ಕಗಳು 
* ಥೈಲ್ಯಾಂಡ್ ಸರ್ಕಾರದ ಅಂತರಜಾಲ ತಾಣ 
* ಥೈಲ್ಯಾಂಡ್ ಪ್ರವಾಸೋದ್ಯಮ
* ಥೈಲ್ಯಾಂಡ್‌ನ ಬಗ್ಗೆ ಮಾಹಿತಿ 

## ಉಲ್ಲೇಖಗಳು
ವರ್ಗ:ಆಗ್ನೇಯ ಏಷ್ಯಾ
ವರ್ಗ:ಅಸಿಯಾನ್
ವರ್ಗ:ಥೈಲ್ಯಾಂಡ್
ಕಾಳೇಗೌಡ ನಾಗವಾರ

**ಕಾಳೇಗೌಡ ನಾಗವಾರ**, ಕನ್ನಡ ಸಾಹಿತಿ ಮತ್ತು ವಿಶ್ರಾಂತ ಪ್ರಾಧ್ಯಾಪಕ ‌. ಇವರು ಪ್ರಾಥಮಿಕ ಶಾಲಾ ದಾಖಲೆಗಳಲ್ಲಿ ಇರುವಂತೆ ೦೨.೦೨.೧೯೪೭ರಂದು ರಾಮನಗರ ಜಿಲ್ಲೆ ಚನ್ನಪಟ್ಟಣ ತಾಲೂಕಿನ ನಾಗವಾರ ಗ್ರಾಮದಲ್ಲಿ ಜನಿಸಿದರು. ತಂದೆ ಸಿದ್ದೇಗೌಡ ಮತ್ತು ತಾಯಿ ಲಿಂಗಮ್ಮ.

## ವಿದ್ಯಾಭ್ಯಾಸ 
ಅವರು ಪ್ರಾಥಮಿಕ, ಪ್ರೌಢ ಹಾಗೂ ಪದವಿ ಶಿಕ್ಷಣಗಳನ್ನು ನಾಗವಾರ, ಚನ್ನಪಟ್ಟಣ, ಮಂಡ್ಯ ಮತ್ತು ಮೈಸೂರಿನಲ್ಲಿ ಪಡೆದಿದ್ದಾರೆ. ಮೈಸೂರು ವಿಶ್ವವಿದ್ಯಾನಿಲಯದಿಂದ 1971 ರಲ್ಲಿ ಕನ್ನಡದಲ್ಲಿ ಎಂ.ಎ ಪದವಿ ಪಡೆದಿದ್ದಾರೆ. ನಂತರ 1985 ರಲ್ಲಿ "ಕಾಡುಗೊಲ್ಲರ ಒಂದು ಹಟ್ಟಿಯ ಅಧ್ಯಯನ" ಎಂಬ ಸಂಶೋಧನ ಪ್ರಬಂಧಕ್ಕೆ ಬೆಂಗಳೂರು ವಿಶ್ವವಿದ್ಯಾನಿಲಯದಿಂದ ಪಿಎಚ್.ಡಿ ಪಡೆದಿದ್ದಾರೆ.

## ಕೃತಿಗಳು
### ಕಥಾಸಂಕಲನ: 
* ಅಲೆಗಳು
* ಬೆಟ್ಟಸಾಲು ಮಳೆ
* ಈ ಮಂಜಿನೊಳಗೆ
* ಕಣ್ಣಾಚೆಗೆ
* ಆಯ್ದ ಬರಹಗಳು

### ಕಾವ್ಯ: 
* ಕರಾವಳಿಯಲ್ಲಿ ಗಂಗಾಲಗ್ನ
* ಕನ್ನೆಯ ಸ್ನೇಹ
* ಗಾಳಿ ಬೆಳಕಿನ ಪಯಣ

### ಜಾನಪದ: 
* ಬಯಲು ಸೀಮೆಯ ಲಾವಣಿಗಳು.
* ಬೀದಿ ಮಕ್ಕಳು ಬೆಳೆದೊ
* ಬೇಕಾದ ಸಂಗಾತಿ
* ಹಲವು ತೊಟದ ಹೂಗಳು
* ಜಾನಪದ ತುಂಬುಹೊಳೆ
* ಸಾಲುಸಂಪಿಗೆ ನೆರಳು
* ಗರಿಗೆದರಿದ ನವಿಲು
* ಮನದಾಳದ ಕನಸುಗಳು
* ಗಿರಿಜನ ಕಾವ್ಯ
* ಗಿರಿಜನ ಸಂಸ್ಕೃತಿ

### ವಿಚಾರ-ವಿಮರ್ಶೆ: 
* ತ್ರಿಪದಿ ರಗಳೆ ಮತ್ತು ಜನಪದ ಸಾಹಿತ್ಯ
* ಪ್ರೀತಿ ಮತ್ತು ನಿರ್ಭೀತಿ
* ಸರ್ವಜ್ಞ ಮತ್ತು ಹರಿಹರ
* ಸೃಜನಶೀಲ ವೈಚಾರಿಕತೆ
* ಭಿನ್ನಮತದ ಸೊಗಸು

#### ಸಂಪಾದನೆ: 
* ಶಾಂತವೇರಿ ಗೋಪಲಗೌಡ ನೆನಪಿನ ಸಂಪುಟ
* ಜೀವನಪ್ರೀತಿ
* ಜೀಶಂಪ ಅವರ ಜನಪದ ಬರಹಗಳು
* ರಾಮಮನೋಹರ ಲೋಹಿಯಾ ಅವರ ಬರಹಗಳ ಸಂಪುಟಗಳು
* ಜೀವನಪ್ರೇಮ - ಮುಂತಾದವುಗಳು

#### ಇತರ ಗ್ರಂಥಗಳು 
* ಮಡುಗಟ್ಟಿ ಅಕ್ಕರೆ ಜೀವನಪ್ರೇಮದ ಅಚ್ಚರಿ
* ಸಂತನ ಧ್ಯಾನ
* ಇಂಥ ಪ್ರೀತಿಯ ನಾವೆ
* ಕೊಡಗಿನ ಗೌರಮ್ಮನವರ ಕತೆಗಳು

## ಪುರಸ್ಕಾರ
* 2005 ರಲ್ಲಿ ಕರ್ನಾಟಕ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ ನೀಡಿ ಗೌರವಿಸಿದೆ.
* 2006 ರಲ್ಲಿ ಸುವರ್ಣ ಕರ್ನಾಟಕ ರಾಜ್ಯೋತ್ಸವ ಪ್ರಶಸ್ತಿ ಪಡೆದಿದ್ದಾರೆ.

ವರ್ಗ:ಚುಟುಕು
ವರ್ಗ:ಕನ್ನಡ ಸಾಹಿತ್ಯ
ಕಾಳೆಗೌಡ ನಾಗವಾರ
ಎಚ್.ಆರ್.ಇಂದಿರಾ

**ಎಚ್.ಆರ್.ಇಂದಿರಾ** ಇವರು **ಅಜ್ಜಂಪುರ**ದಲ್ಲಿ ಜನಿಸಿದರು. ಇವರ ತಂದೆ ಹಿರೇನಲ್ಲೂರು ಶಾನುಭೋಗ ರಾಮಸ್ವಾಮಿ. 
## ಕೃತಿಗಳು
### ಕಥಾಸಂಕಲನ
* ಫ್ಯಾಶನ್ ಯುಗ
### ಕಾದಂಬರಿ
* ಅಮಿತ ಕಿರಣ
* ಕಲಾರತ್ನ
* ಚೌಕಾಬಾರಾ
* ದಾದಿ
* ಬಯಕೆಯ ಬಳ್ಳಿ
* ಮರಳಿ ಹಳ್ಳಿಗೆ
* ಲಕ್ಷ್ಮೀಕಟಾಕ್ಷ
* ಸುಚಿತ್ರಾ
### ಕಿರುನಾಟಕಗಳು
* ಗುಡ್ ಲಕ್
* ಧರೆಗಿಳಿದು ಬಾ ತಾಯಿ
* ನಗಬೇಡಿ
* ಪ್ರತಿಭಾನ್ವಿತೆ
* ಬಿದ್ದೆನಲ್ಲ ಬೇಸ್ತು
* ಶಿನಿಮಾ ಸ್ಟಾರ್
### ಅನುವಾದ
* ಸಪ್ತ ಸರೋಜ
* ಸಪ್ತ ಸ್ವರ
### ಸಂಪಾದನೆ
* ಕಥಾಪಲ್ಲವ (ಲೇಖಕಿಯರ ಕಥೆಗಳು)

ವರ್ಗ:ಚುಟುಕು
ವರ್ಗ:ಕನ್ನಡ ಸಾಹಿತ್ಯ
ಎಚ್.ಆರ್.ಇಂದಿರಾ
ಎಚ್.ಆರ್.ಇಂದಿರಾ
ಕೃಷ್ಣಕುಮಾರ ಕಲ್ಲೂರ

ಉತ್ಕಟ ಕನ್ನಡಾಭಿಮಾನಿ, ಗಾಂಧಿವಾದಿ, ಸಾಹಿತಿ **ಕೃಷ್ಣಕುಮಾರ ಕಲ್ಲೂರ** ಇವರು ೨೧.೧೨.೧೯೦೯ ರಲ್ಲಿ ಧಾರವಾಡ ಜಿಲ್ಲೆಯ ಕಲ್ಲೂರು ಗ್ರಾಮದಲ್ಲಿ ಜನಿಸಿದರು. ಇವರ ತಾಯಿ ರಾಧಾಬಾಯಿ; ತಂದೆ ಅನಂತರಾಯರು. ಒಂಬತ್ತನೆಯ ಮಗನಾದ್ದರಿಂದ ಕೃಷ್ಣನೆಂದೇ ನಾಮಕಾರಣ ಮಾಡಿದರು. ಸ್ವಾತಂತ್ರ್ಯ ಪೂರ್ವದಲ್ಲಿ ಹುಟ್ಟಿದ್ದರಿಂದ ಸಹಜವಾಗೇ ಬಾಲ್ಯದಿಂದಲೇ ಅಸಹಕಾರ ಚಳವಳಿ, ಏಕೀಕರಣ, ಹುಯಿಲಗೋಳ ನಾರಾಯಣ ರಾಯರ ‘ಉದಯವಾಗಲಿ ನಮ್ಮ ಚಲುವ ಕನ್ನಡನಾಡು’ ಮುಂತಾದವುಗಳ ಪ್ರಭಾವಕ್ಕೆ ಒಳಗಾಗಿದ್ದರು.  ಕರ್ನಾಟಕ ಏಕೀಕರಣಕ್ಕಾಗಿ ತುಂಬಾ ಶ್ರಮಿಸಿದವರು. ಧಾರವಾಡದಲ್ಲಿದ್ದಾಗಲೇ ಬೇಂದ್ರೆಯವರು ಸ್ಥಾಪಿಸಿದ್ದ ಗೆಳೆಯರ ಗುಂಪಿನ ಸದಸ್ಯರೆನಿಸಿದ್ದರು.

ಇವರ ಕೃತಿಗಳು:

* ಒಂದು ನೆನಪು
* ಕಾವ್ಯ ಭಂಡಾರ
* ಜನುಮದ ಜೋಡಿ
* ಜಾಗೃತ ರಾಷ್ಟ್ರ
* ಜೀವನ
* ತಾಮ್ರದ ದುಡ್ಡು
* ತಿರುಕನ ಪಿಡುಗು
* ದೆವ್ವಗಳ ದೆವ್ವ
* ಬಿಸಿಲುಗುದುರೆ
* ಮಂಗನ ಮೆರವಣಿಗೆ
* ಮನೆ ಹೊಕ್ಕ ಮಾರವಾಡಿ
* ಮಿಂಚಿನ ಹುಡಿ
* ಮಿಸ್ ಚಾರುಗಾತಿ
* ರಾಯರ ಮದುವೆ

## ಪುರಸ್ಕಾರ
* ಸ್ವಾತಂತ್ರ್ಯ ಸಂಗ್ರಾಮದ ಹಿನ್ನೆಲೆಯಲ್ಲಿ ಬರೆದ ಇವರ ಕೃತಿ ‘ಜಾಗೃತ ರಾಷ್ಟ್ರ’ ನಾಟಕಕ್ಕೆ ೧೯೫೫ರಲ್ಲಿ ಆಗಿನ ಮುಂಬಯಿ ಸರಕಾರ ಪ್ರಥಮ ಬಹುಮಾನ ನೀಡಿತ್ತು.

• ಕೃಷ್ಣಕುಮಾರ ಕಲ್ಲೂರರು ೧೯೮೨ರಲ್ಲಿ ನಿಧನರಾದರು.

ವರ್ಗ:ಕನ್ನಡ ಸಾಹಿತ್ಯ
ಕೃಷ್ಣಕುಮಾರ ಕಲ್ಲೂರ
ವರ್ಗ:ಮುಂಬಯಿನ ಲೇಖಕರು
ಕೈವಾರ ರಾಜಾರಾವ್

**ಕೈವಾರ ರಾಜಾರಾಯರು** ೧೯೧೨ ಫೆಬ್ರುವರಿ ೨೯ರಂದು ಜನಿಸಿದರು. ನಾಟಕರಂಗದಲ್ಲಿ ಇವರು ಖ್ಯಾತನಾಮರು. 

## ಕೃತಿಗಳು
### ದೊಡ್ಡ ನಾಟಕಗಳು
* ಬುಡುಬುಡಿಕೆ
* ಅಪ್ಟುಡೇಟ್ ಅಮ್ಮಯ್ಯ
* ಸಂಸಾರ ಸತ್ಯಾಗ್ರಹ
* ದಿಳ್ಳಿಯಿಂದ ಹಳ್ಳಿಗೆ
* ಕಡೇ ದಿನ
* ಬುದ್ಧಿವಂತಿಕೆ
* ಮದುವೆ ಕರಾರು
* ತಪ್ಯಾರದು

### ಏಕಾಂಕ ನಾಟಕಗಳು
* ಗಂಡನ ಜುಲ್ಮಾನೆ
* ಪತ್ರ ಪ್ರಮಾದ
* ಬೇಸ್ತು
* The Accused

### ಇತರ
* ನವದಂಪತಿಗಳು
* ಭಾರತರತ್ನ ಜವಾಹರ್

## ಪುರಸ್ಕಾರ
*೧೯೬೦ರಲ್ಲಿ ಭವನ್ಸ್ ಜರ್ನಲ್ ಏರ್ಪಡಿಸಿದ್ದ ಏಕಾಂಕ ನಾಟಕ ಸ್ಪರ್ಧೆಯಲ್ಲಿ ‘The Accused’ ಏಕಾಂಕ ನಾಟಕ ಪ್ರಥಮ ಬಹುಮಾನ ಪಡೆಯಿತು.

ವರ್ಗ:ಕನ್ನಡ ಸಾಹಿತ್ಯ
ಕೈವಾರ ರಾಜಾರಾವ್
ಬಿ.ಎಲ್.ವೇಣು

**ಬಿ.ಎಲ್.ವೇಣು** ಇವರು ೧೯೪೯ ಸಪ್ಟಂಬರ ೨೭ರಂದು ಜನಿಸಿದರು. ಕರ್ನಾಟಕ ಸರಕಾರದ ಆರೋಗ್ಯ ಮತ್ತು ಕುಟುಂಬ ಕಲ್ಯಾಣ ಇಲಾಖೆಯಲ್ಲಿ ಸೇವೆ ಸಲ್ಲಿಸುತ್ತಿದ್ದಾರೆ.

ಅವರಿಗೆ ಕುವೆಂಪು ವಿಶ್ವವಿದ್ಯಾಲಯದಿಂದ ಗೌರವ ಡಾಕ್ಟರೆಟ್‌ ಪದವಿಯನ್ನು ೨೦೧೩ರಲ್ಲಿ ನೀಡಿದೆ.

## ಕೃತಿಗಳು
### ಕಥಾಸಂಕಲನ
* ದೊಡ್ಡ ಮನೆ ಎಸ್ಟೇಟ್
* ಪ್ರೇಮ ಮದುವೆ ಮತ್ತು ಶೀಲ
* ಬಣ್ಣಗಳು

### ನಾಟಕ
* ಯಮಲೋಕದಲ್ಲಿ ಮಾನವ

### ಕಾದಂಬರಿ
* ಅಜೇಯ
* ಅತಂತ್ರರು
* ಕುಣಿಯಿತು ಹೆಜ್ಜೆ ನಲಿಯಿತು ಗೆಜ್ಜೆ
* ಗಂಡುಗಲಿ ಮದಕರಿನಾಯಕ
* ಗುಹೆ ಸೇರಿದಾಗ
* ನಿರೀಕ್ಷಣೆ
* ಪರಾಜಿತ
* ಪ್ರೀತಿ ವಾತ್ಸಲ್ಯ
* ಪ್ರೇಮ ಜಾಲ
* ಪ್ರೇಮಪರ್ವ
* ಬೆತ್ತಲೆ ಸೇವೆ
* ಮೆಟ್ಟಲುಗಳು
* ರಾಮರಾಜ್ಯದಲ್ಲಿ ರಾಕ್ಷಸರು
* ಸಂಭವಾಮಿ ಯುಗೇ ಯುಗೇ
* ಸಹೃದಯಿ
* ಹೃದಯರಾಗ
* ಮಿಂಚಿನ ಬಳ್ಫ್ಳಿ
* ಬಣ್ಫ್ಣದ ಜಿಂಕೆ

## ಪುರಸ್ಕಾರ
* ‘ಬೆತ್ತಲೆ ಸೇವೆ’ ಕಾದಂಬರಿ ಪ್ರಜಾಮತ ರಾಜ್ಯ ಮಟ್ಟದ ಸ್ಪರ್ಧೆಯಲ್ಲಿ ಹಾಗು ‘ಅತಂತ್ರರು’ ಕಾದಂಬರಿ ಸುಧಾ ಕಾದಂಬರಿ ಸ್ಪರ್ಧೆಯಲ್ಲಿ ಬಹುಮಾನ ಗಳಿಸಿವೆ.

## ಚಲನಚಿತ್ರೀಕರಣ
ಚಲನಚಿತ್ರಗಳಾದ ಇವರ ಕಾದಂಬರಿಗಳು:
* ಬೆತ್ತಲೆ ಸೇವೆ
* ಪರಾಜಿತ
* ಪ್ರೇಮಪರ್ವ
* ಅಜೇಯ
* ಪ್ರೀತಿ ವಾತ್ಸಲ್ಯ
* ಪ್ರೇಮಜಾಲ
* ಕಲ್ಲರಳಿ ಹೂವಾಗಿ

## ಹೊರಗಿನ ಕೊಂಡಿಗಳು
* ವೇಣುರವರ ಕೃತಿಗಳನ್ನು ಇಲ್ಲಿ ಪ್ರಕಟಿಸಲಾಗಿದೆ
## ಉಲ್ಲೇಖಗಳು
ವರ್ಗ:ಕನ್ನಡ ಸಾಹಿತ್ಯ
ಬಿ.ಎಲ್.ವೇಣು
ಮಾವಿನಕೆರೆ ರಂಗನಾಥನ್

**ಮಾವಿನಕೆರೆ ರಂಗನಾಥನ್** ಇವರು ಕನ್ನಡದ ಜನಪ್ರಿಯ ಲೇಖಕರು. 

## ಕೃತಿಗಳು
### ಕಥಾಸಂಕಲನ
* ಉತ್ತರಾಯಣ
* ಉಳಿದಿದ್ದು ಆಕಾಶ
* ಪರ್ಜನ್ಯ
* ಮಿಥುನ
* ರುಕ್ಮಿಣಿ ಚಿತ್ರ ಬಂಧನ
* ಶಂಭುಲಿಂಗ

### ಕಾದಂಬರಿ
* ಏಳು ಸುತ್ತಿನ ಕೋಟೆ
* ಜಲತರಂಗ

### ಸಂಪಾದನೆ
* ದಿಗಂತ
* ಶ್ರೀನಿವಾಸ
* ಶಿಕ್ಷಣ ಸಂಸ್ಕೃತಿ
* ಕಥಾ ಪಲ್ಲವ

## ಪುರಸ್ಕಾರ
* ‘ಪರ್ಜನ್ಯ’ ಕಥಾಸಂಕಲನಕ್ಕೆ ಕರ್ನಾಟಕ ಸಾಹಿತ್ಯ ಅಕಾಡೆಮಿಯ ಬಹುಮಾನ ಲಭಿಸಿದೆ.

ವರ್ಗ:ಚುಟುಕು
ವರ್ಗ:ಕನ್ನಡ ಸಾಹಿತ್ಯ
ಮಾವಿನಕೆರೆ ರಂಗನಾಥನ್
ರಮಾನಂದ ಅಮೀನ

**ರಮಾನಂದ ಅಮೀನ** ಇವರು ಕನ್ನಡದ ಜನಪ್ರಿಯ ಲೇಖಕರು. 

ಇವರ ಕೆಲವು ಕೃತಿಗಳು ಇಂತಿವೆ:

* ಕಬ್ಬಿಣದ ಕಡಲೆ
* ಗಂಡಸು ಜೋಗಿ
* ಚೆಲುವಿನ ಚಿಗುರು
* ಜಗಿಯಲಾರದ ಸಂಕಟ
* ನಾರಿ
* ನೀರು ಉಂಡ ನೆಲ
* ಬಚ್ಚಿಟ್ಟ ಬಯಕೆ
* ಬೆಳದಿಂಗಳ ಬೇಸಿಗೆ
* ರತ್ನಮಾಲಾ
* ಶ್ರಾದ್ಧದ ದಿನ

ವರ್ಗ:ಚುಟುಕು
ವರ್ಗ:ಕನ್ನಡ ಸಾಹಿತ್ಯ
ರಮಾನಂದ ಅಮೀನ
ರಾಜಶೇಖರ ನೀರಮಾನ್ವಿ

**ರಾಜಶೇಖರ ನೀರಮಾನ್ವಿ** ಕನ್ನಡದ ಪ್ರತಿಭಾವಂತ ಯುವ ಲೇಖಕರು. ರಾಯಚೂರು ಜಿಲ್ಲೆಯ ಮಾನವಿ ತಾಲೂಕಿನ ನೀರಮಾನ್ವಿ ಯವರು  

## ಕಥಾಸಂಕಲನಗಳು 
* ಹಂಗಿನರಮನೆಯ ಹೊರಗೆ.            
* ಕರ್ಪೂರದ ಕಾಯದಲ್ಲಿ.               
* ಮಂದಿ ಮನೆ - ಕಥಾಸಂಕಲನಕ್ಕೆ ೧೯೭೮ರಲ್ಲಿ ಕರ್ನಾಟಕ ಸಾಹಿತ್ಯ ಅಕಾಡೆಮಿ ಪುರಸ್ಕಾರ ಲಭಿಸಿದೆ.

ವರ್ಗ:ಚುಟುಕು
ವರ್ಗ:ಕನ್ನಡ ಸಾಹಿತ್ಯ
ರಾಜಶೇಖರ ನೀರಮಾನ್ವಿ
ಲೀಲಾದೇವಿ ಆರ್.ಪ್ರಸಾದ

**ಲೀಲಾದೇವಿ ಆರ್.ಪ್ರಸಾದ** ಇವರು ಧಾರವಾಡದಲ್ಲಿ ಜನಿಸಿದರು.

## ಕೃತಿಗಳು
### ಕಿರುನಾಟಕ
* ಸಂಜೀವಿನಿ

### ಕಾದಂಬರಿ
* ಹೆಣ್ಣ ಮೇಲಿನ ಹೆಣ್ಣು

### ಇತರ
* ಕನ್ನಡತಿ
* ಮಹಿಳೆ ಮತ್ತು ಉಳಿತಾಯ
* ಮಹಿಳೆ ಮತ್ತು ಸಹಕಾರ

## ಪುರಸ್ಕಾರ
* ‘ಮಹಿಳೆ ಮತ್ತು ಉಳಿತಾಯ’ ಈ ಕೃತಿಯು ಕನ್ನಡ ಸಾಹಿತ್ಯ ಪರಿಷತ್ತಿನ ಮಹಿಳಾ ವರ್ಷದ ಬಹುಮಾನ ಗಳಿಸಿದೆ.
* ‘ಮಹಿಳೆ ಮತ್ತು ಸಹಕಾರ’ ಈ ಕೃತಿಯು ಕರ್ನಾಟಕ ರಾಜ್ಯ ಸಹಕಾರ ಯೂನಿಯನ್ ಪ್ರಶಸ್ತಿಪಡೆದಿದೆ.

ವರ್ಗ:ಚುಟುಕು
ವರ್ಗ:ಕನ್ನಡ ಸಾಹಿತ್ಯ
ಲೀಲಾದೇವಿ ಆರ್.ಪ್ರಸಾದ
ವರ್ಗ:ಲೇಖಕಿಯರು
ಗೋವಿಂದಮೂರ್ತಿ ದೇಸಾಯಿ

**ಗೋವಿಂದಮೂರ್ತಿ ದೇಸಾಯಿ** ಇವರು ೧೯೨೬ ಸಪ್ಟಂಬರ ೧೯ರಲ್ಲಿ ಧಾರವಾಡ ಜಿಲ್ಲೆಯ 
ಶಿರಹಟ್ಟಿಯಲ್ಲಿ ಜನಿಸಿದರು. ಇವರ ತಾಯಿ ಯಮುನಾಬಾಯಿ; ತಂದೆ ದಾಸಪ್ಪ ನಾಯ್ಕ. 

ಗೋವಿಂದಮೂರ್ತಿ ದೇಸಾಯಿಯವರು ಇತಿಹಾಸ ಆಧಾರಿತ ಅನೇಕ ಕತೆ ಮತ್ತು ಕಾದಂಬರಿಗಳನ್ನು ರಚಿಸಿದ್ದಾರೆ.

ಇವರ ಕೆಲವು ಕೃತಿಗಳು:

* ಗಾಂಧಿ ಮತ್ತು ಮಹಿಳೆಯರು
* ಚಾಲುಕ್ಯ ಚಕ್ರೇಶ್ವರ
* ಬಾಪೂಜಿಯ ಬದುಕು
* ಶಿಲಾಮುಖ ಸಂಸ್ಥಾಪಕರು

ವರ್ಗ:ಚುಟುಕು
ವರ್ಗ:ಕನ್ನಡ ಸಾಹಿತ್ಯ
ಗೋವಿಂದಮೂರ್ತಿ ದೇಸಾಯಿ
ಏಪ್ರಿಲ್ ೩

'''''' - ಏಪ್ರಿಲ್ ತಿಂಗಳಿನ ಮೂರನೆಯ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೯೩ನೆ (ಅಧಿಕ ವರ್ಷದಲ್ಲಿ ೯೪ನೆ) ದಿನ. ಈ ದಿನದ ನಂತರ ವರ್ಷದಲ್ಲಿ ೨೭೨ ದಿನಗಳು ಇರುತ್ತವೆ. ಈ ದಿನಾಂಕವು ಬುಧವಾರ ಅಥವಾ ಗುರುವಾರ (ಪ್ರತಿ ೪೦೦ ವರ್ಷಕ್ಕೆ ೫೭ ಬಾರಿ) ಬರುವುದಕ್ಕಿಂತ ಮಂಗಳವಾರ, ಶುಕ್ರವಾರ ಅಥವಾ ಭಾನುವಾರ (ಪ್ರತಿ ೪೦೦ ವರ್ಷಕ್ಕೆ ೫೮ ಬಾರಿ) ಹೆಚ್ಚಾಗಿ ಬರುತ್ತದೆ. ಸೋಮವಾರ ಅಥವಾ ಶನಿವಾರ (೫೬ ಬಾರಿ) ಬರುವುದು ಬಹಳವೇ ಅಪರೂಪ.

## ಪ್ರಮುಖ ಘಟನೆಗಳು 
* ೧೯೨೨ – ಜೋಸಫ್ ಸ್ಟಾಲಿನ್ ಸೋವಿಯಟ್ ಒಕ್ಕೂಟದ ಸಮತಾವಾದಿ ಪಕ್ಷದ ಮೊದಲ ಪ್ರಧಾನ ಕಾರ್ಯದರ್ಶಿಯಾದರು.
* ೨೦೧೦ - ಆಪಲ್ - ಮೊದಲ ತಲೆಮಾರಿನ ಐಪ್ಯಾಡ್, ಟ್ಯಾಬ್ಲೆಟ್ ಕಂಪ್ಯೂಟರ್ ಬಿಡುಗಡೆ.

## ಜನನ 
* ೧೯೧೪ - ಸ್ಯಾಮ್ ಮನೆಕ್ಶಾವ್ ಭಾರತೀಯ ಫೀಲ್ಡ್ ಮಾರ್ಷಲ್.
* ೧೯೩೪ - ಜೇನ್ ಗೂಡಾಲ್, ಇಂಗ್ಲೀಷ್ ಸಸ್ತನಿಶಾಸ್ತ್ರಜ್ಞೆ ಮತ್ತು ಮಾನವಶಾಸ್ತ್ರಜ್ಞ.
* ೧೯೫೪ - ಕೃಷ್ಣಸಮೈ, ಭಾರತೀಯ ವೈದ್ಯ ಮತ್ತು ರಾಜಕಾರಣಿ.

## ನಿಧನ 
* ೨೦೧೨ - ಗೋವಿಂದ್ ನಾರೈನ್, ಭಾರತೀಯ ರಾಜಕಾರಣಿ, ೮ ನೇ ಕರ್ನಾಟಕದ ರಾಜ್ಯಪಾಲರು. 
*

## ದಿನಾಚರಣೆಗಳು 
* ಯುನೈಟೆಡ್ ಸ್ಟೇಟ್ಸ್ ನೆಲ್ಲಿ ಗುಡ್ ಫ್ರೈಡೆ.  
* ಅಮೆರಿಕನ್ ಸರ್ಕಸ್ ಡೇ.
*

## ಹೊರಗಿನ ಸಂಪರ್ಕಗಳು 
* ಇತಿಹಾಸದಲ್ಲಿ ಈ ದಿನ 
* ವಿಜ್ಞಾನ ಕ್ಷೇತ್ರದಲ್ಲಿ ಈ ದಿನ
* ದಿ ಹಿಸ್ಟರಿ ಚಾನೆಲ್: ಇತಿಹಾಸದಲ್ಲಿ ಈ ದಿನ
* ಆನ್-ದಿಸ್-ಡೇ ತಾಣ
* ಬಿಬಿಸಿಯಲ್ಲಿ ಇಂದು
* ನೂ್ಯಯಾರ್ಕ್ ಟೈಮ್ಸ್: ಇಂದು
----

ವರ್ಗ:ದಿನಗಳು
ವರ್ಗ:ಏಪ್ರಿಲ್
ದೇವಕಿ ಮೂರ್ತಿ

**ದೇವಕಿ ಮೂರ್ತಿ** ಇವರು ೧೯೩೧ ಜೂನ ೨೩ರಂದು ಮೈಸೂರಿನಲ್ಲಿ ಜನಿಸಿದರು. ಇವರ ತಾಯಿ ಕಮಲಾ; ತಂದೆ ಎಸ್.ಆನಂದರಾವ್.

ಇವರ ಕೆಲವು ಕೃತಿಗಳು ಇಂತಿವೆ:

* ಉಪಾಸನೆ:- ೧೯೭೩, ೧೯೭೪, ೧೯೫೧; 'ಕನ್ನಡ ಪ್ರಭ',ಧಾರಾವಾಹಿಯಾಗಿ ಮೂಡಿ ಬಂದಿದೆ.
* ಬಳ್ಳಿ ಚಿಗುರಿತು: -೧೯೭೪,೨೦೦೪,; 'ಪ್ರಜಾಮತ' ವಾರಪತ್ರಿಕೆಯಲ್ಲಿ ಧಾರವಾಹಿಯಾಗಿ ಹೊರಬಂದಿದೆ.
* ಶಿಶಿರ ವಸಂತ:- ೧೯೭೫; 'ತುಷಾರ', ತಿಂಗಳಪತ್ರಿಕೆಯಲ್ಲಿ ಧಾರಾವಾಹಿಯಾಗಿ ಬೆಳಕು ಕಂಡಿದೆ.
* ಸೆರೆ:- ೧೯೮೧; 'ಕನ್ನಡಫ್ರಭ' ದಿನಪತ್ರಿಕೆಯಲ್ಲಿ ಧಾರಾವಾಹಿಯಾಗಿ ಹೊರಬಂದಿದೆ.
* ಚಂಡಮಾರುತ:- ೧೯೭೮; 'ಸಂಯುಕ್ತ ಕರ್ನಾಟಕ', ದಿನಪತ್ರಿಕೆಯಲ್ಲಿ ಧಾರಾವಾಹಿಯಾಗಿ ಮೂಡಿಬಂದಿದೆ.
* ಒಡಕು ದೋಣಿ:- ೧೯೮೨; 'ವನಿತಾ' ಮಾಸಪತ್ರಿಕೆಯಲ್ಲಿ ಕಾದಂಬರಿ ಸ್ಪರ್ಧೆಯಲ್ಲಿ ಪ್ರಥಮ ಬಹುಮಾನ ಪಡೆದಿದ್ದಾರೆ  ಹಾಗೂ ಅದೇ ಪತ್ರಿಕೆಯಲ್ಲಿ ಧಾರಾವಾಹಿಯಾಗಿ ಮೂಡಿ ಬಂದಿದೆ.
*ಆಹುತಿ:- ೧೯೮೪; 'ವನಿತಾ' ಮಾಸಪತ್ರಿಕೆಯ ಕಾದಂಬರಿ ಸ್ಪರ್ಧೆಯಲ್ಲಿ ಪ್ರಥಮ ಬಹುಮಾನ ಪಡೆದಿದ್ದಾರೆ ಹಾಗೂ ಆದೇ ಪತ್ರಿಕೆಯಲ್ಲಿ ಧಾರಾವಾಹಿಯಾಗಿ ಬೆಳಕು ಕಂಡಿದೆ.
*ಬಂದಿ:- ೧೯೯೬; ಸುಧಾ ವಾರಪತ್ರಿಕೆಯಲ್ಲಿ ಧಾರಾವಾಹಿಯಾಗಿ ಬೆಳಕು ಕಂಡಿದೆ.ಈ ಕಾದಂಬರಿಗೆ ಅತ್ತಿಮಬ್ಬೆ ಪ್ರತಿಷ್ಠಾನದ ಪ್ರಶಸ್ತಿ ಲಭಿಸಿದೆ.
*ಶೋಧ:- ೨೦೦೬; 'ತರಂಗ' ವಾರಪತ್ರಿಕೆಯಲ್ಲಿ ಧಾರಾವಾಹಿಯಾಗಿ ಹೊರಬಂದಿದೆ.
*ಕುಂತಿ:- ಅಚ್ಚಿನಲ್ಲಿ.

**ಕಥಾ ಸಂಕಲನ**[ಬದಲಾಯಿಸಿ]
*ಅವನ ನೆರಳು(೧೫ ಕಥೆಗಳು):- ೧೯೯೩; ಸುಧಾ, ತರಂಗ, ಮಂಗಳಾ, ವನಿತಾ ಪತ್ರಿಕೆಯಲ್ಲಿ ಪ್ರಕಟಗೊಂಡಿದವೆ.
*ಕೆಂಪು ಗುಲಾಬಿ:- ಕಥಾ ಸಂಕಲನ: ೨೦೦೧; 'ಸುಧಾ' ಮತ್ತು 'ಮಂಗಳಾ' ವಾರಪತ್ರಿಕೆಗಳಲ್ಲಿ ಪ್ರಕಟವಾದ ಕಥೆಗಳ ಸಂಕಲನ:

**ಪ್ರಶಸ್ತಿ** [ಬದಲಾಯಿಸಿ]
*ಅತ್ತಿಮಬ್ಬೆ ಪ್ರಶಸ್ತಿ ಲಭಿಸಿದೆ.

**ಪ್ರವಾಸ ಕಥನ**[ಬದಲಾಯಿಸಿ]
ಯೂರೋಪ್ ಅಮೇರಿಕಾದ ಇಣುಕು ನೋಟ:- ೧೯೯೪

*ಇವರ ಕಾದಂಬರಿ ‘ಉಪಾಸನೆ’ ಚಲನಚಿತ್ರವಾಗಿ ಜನಪ್ರಿಯವಾಯಿತು. ಚಲನಚಿತ್ರ ನಿರ್ದೇಶಕರು 
ಪುಟ್ಟಣ್ಣ ಕಣಗಾಲ್.

[೧]ಉಲ್ಲೇಖ[ಬದಲಾಯಿಸಿ]
Jump up ↑ ನಮ್ಮ ಬದುಕಿನ ಪುಟಗಳು (ಲೇಖಕಿಯರ ಆತ್ಮಕಥೆಗಳು) ಪ್ರಾಧಾನ ಸಂಪಾದಕರು ಡಾ.ಕೆ,ಆರ್.ಸಂಧ್ಯಾರೆಡ್ಡಿ. ಕರ್ನಾಟಕ ಲೇಖಕಿಯರ ಸಂಘ(ರಿ.) ಬೆಂಗಳೂರು ಪು. ಸಂ. ೧೩೭

ವರ್ಗ:ಕನ್ನಡ ಸಾಹಿತ್ಯ
ದೇವಕಿ ಮೂರ್ತಿ
ದೇವಕಿ ಮೂರ್ತಿ
ಪದ್ಮ ವಿಭೂಷಣ

## ಪ್ರಶಸ್ತಿ ಪರಿಚಯ
***ಪದ್ಮ ವಿಭೂಷಣ** ಭಾರತದ ಎರಡನೇ ಅತಿ ದೊಡ್ಡ ನಾಗರಿಕ ಪುರಸ್ಕಾರವಾಗಿದೆ. ಇದು ಒಂದು ಪದಕ ಮತ್ತು ಪ್ರಶಸ್ತಿ ಪತ್ರಗಳನ್ನೊಳಗೊಂಡಿದೆ. ಇದನ್ನು ಭಾರತದ ರಾಷ್ಟ್ರಪತಿಗಳು ಪ್ರದಾನ ಮಾಡುತ್ತಾರೆ.
*ಪದ್ಮ ವಿಭೂಷಣವನ್ನು ಜನವರಿ ೨, ೧೯೫೪ ರಂದು ಸ್ಥಾಪಿಸಲಾಯಿತು. ಇದರ ಆದ್ಯತೆ ಭಾರತ ರತ್ನದ ನಂತರ ಹಾಗೂ ಪದ್ಮ ಭೂಷಣಕ್ಕಿಂತ ಮೇಲೆ. ಸರಕಾರೀ ಸೇವೆಯನ್ನೊಳಗೊಂಡು ದೇಶದ ಯಾವುದೇ ವಿಭಾಗದಲ್ಲಿ ಅಸಾಧಾರಣ ಮತ್ತು ವಿಖ್ಯಾತ ಸೇವೆಯನ್ನು ಸಲ್ಲಿಸಿದವರಿಗೆ ಈ ಪ್ರಶಸ್ತಿಯನ್ನು ಕೊಡಲಾಗುತ್ತದೆ. ಈ ಪ್ರಶಸ್ತಿಯನ್ನು ಜುಲೈ ೧೩ ೧೯೭೭ ರಿಂದ ಜನವರಿ ೨೬ ೧೯೮೦ ರ ಅವಧಿಯ ನಡುವೆ ತಡೆಹಿಡಿಯಲಾಗಿತ್ತು.
*ರಾಷ್ಟ್ರದ ನಾಗರಿಕರ ಸಾಧನೆಗಳಿಗಾಗಿ ಗಣತಂತ್ರ ದಿನದ ಶುಭೋತ್ಸವದ ದಿನದಂದು ಘೋಷಿಸಿ ಮಾರ್ಚ್ ಅಥವಾ ಏಪ್ರಿಲ್ ತಿಂಗಳಲ್ಲಿ ರಾಷ್ಟ್ರಪತಿ ಭವನದಲ್ಲಿ ನಡೆಯುವ ವರ್ಣರಂಜಿತ ಸಮಾರಂಭದಲ್ಲಿ ರಾಷ್ಟ್ರಪತಿಗಳ ಹಸ್ತದಿಂದ ಸನ್ಮಾನ ಮಾಡಲಾಗುತ್ತಿದೆ. ಪದ್ಮ ಪ್ರಶಸ್ತಿಗಳ ಕ್ರಮ ಹೀಗಿದೆ :
**ಪದ್ಮ ವಿಭೂಷಣ** ಎರಡನೆಯ ಕ್ರಮದಲ್ಲಿದೆ.

**ಪದ್ಮಭೂಷಣ** ಮೂರನೆಯ ಕ್ರಮದಲ್ಲಿದೆ.

**ಪದ್ಮಶ್ರೀ** ನಾಲ್ಕನೆಯ ಕ್ರಮದಲ್ಲಿದೆ.

## ಪುರಸ್ಕೃತರ ಪಟ್ಟಿ
## ಉಲ್ಲೇಖಗಳು
ವರ್ಗ:ಭಾರತದ ಪುರಸ್ಕಾರಗಳು
ಧೋಂಡೊ ನರಸಿಂಹ ಮುಳಬಾಗಲ

**ಧೋಂಡೊ ನರಸಿಂಹ ಮುಳಬಾಗಲ** ಇವರು ೧೮೪೮ರಲ್ಲಿ  ಧಾರವಾಡದಲ್ಲಿ ಜನಿಸಿದರು. ಇವರ ತಂದೆ ನರಸಿಂಹರಾಯರು. 

## ಶಿಕ್ಷಣ ಹಾಗು ಉದ್ಯೋಗ
ಧಾರವಾಡದಲ್ಲಿ ಮುಲ್ಕಿ ಪರೀಕ್ಷೆಯಲ್ಲಿ ತೇರ್ಗಡೆಯಾದ ಬಳಿಕ, ಬೆಳಗಾವಿಯ ನಾರ್ಮಲ್ ಸ್ಕೂಲ್ (ಟ್ರೇನಿಂಗ ಕಾಲೇಜ) ದಲ್ಲಿ ಶಿಕ್ಷಕ ಟ್ರೇನಿಂಗ ಪಡೆದರು. ಈ ಅವಧಿಯಲ್ಲಿ ಇವರಿಗೆ ಗಂಗಾಧರ ಮಡಿವಾಳೇಶ್ವರ ತುರಮರಿಯವರು ಶಿಕ್ಷಕರಾಗಿದ್ದರು. ತರಬೇತಿಯ ನಂತರ ಇವರು ಬೆಳಗಾವಿಯಲ್ಲಿಯೆ ಕನ್ನಡ ಶಾಲಾ ಶಿಕ್ಷಕರಾದರು. ಅಲ್ಲಿಂದ ರೋಣ, ಅಣ್ಣಿಗೇರಿ, ಗದಗ ಇಲ್ಲೆಲ್ಲ ಸೇವೆ ಸಲ್ಲಿಸಿ ಧಾರವಾಡದಲ್ಲಿ 
ಮಾಧ್ಯಮಿಕ ಶಾಲಾ ಶಿಕ್ಷಕರಾಗಿ ಬಂದರು. ೧೮೮೨ರಲ್ಲಿ ಧಾರವಾಡದ ಟ್ರೇನಿಂಗ ಕಾಲೇಜಿನಲ್ಲಿ ಕನ್ನಡ ಶಿಕ್ಷಕರಾದರು.

## ಕರ್ನಾಟಕ ವಿದ್ಯಾವರ್ಧಕ ಸಂಘ
ಧೋಂಡೊ ನರಸಿಂಹ ಮುಳಬಾಗಲ ಇವರ ಅತ್ಯಂತ ಮಹತ್ವದ ಕನ್ನಡದ ಸೇವೆ ಎಂದರೆ ಧಾರವಾಡದಲ್ಲಿ ಕರ್ನಾಟಕ ವಿದ್ಯಾವರ್ಧಕ ಸಂಘದ ಸ್ಥಾಪನೆ. ಮಾಧ್ಯಮಿಕ ಶಾಲೆಯಲ್ಲಿ ಇವರ ವಿದ್ಯಾರ್ಥಿಯಾಗಿದ್ದ ರಾ.ಹ.ದೇಶಪಾಂಡೆಯವರ ಜೊತೆಗೂಡಿ ೧೮೯೦ರಲ್ಲಿ ಕರ್ನಾಟಕ ವಿದ್ಯಾವರ್ಧಕ ಸಂಘದ ಸಂಸ್ಥಾಪಕರಲ್ಲಿ ಒಬ್ಬರಾದರು. ೧೮೯೬ರಲ್ಲಿ ಸಂಘದ ಮುಖಪತ್ರಿಕೆ ‘**ವಾಗ್ಭೂಷಣ**’ ಪ್ರಾರಂಭವಾಯಿತು. ಮುಳಬಾಗಲ ಅವರೆ ಇದಕ್ಕೆ ಆಧಾರಸ್ತಂಭರಾಗಿದ್ದರೆನ್ನಬಹುದು.

## ಸಾಹಿತ್ಯ
* ವೇಣೀ ಸಂಹಾರ (೧೮೮೫)
* ಮೃಚ್ಛಕಟಿಕ (ಗದ್ಯದಲ್ಲಿ ಅನುವಾದ)(೧೮೮೯)
* ಕನ್ನಡ ಕೈಪಿಡಿ (೧,೨) (೧೮೯೦)
* ಉತ್ತರರಾಮಚರಿತ್ರೆ(೧೮೯೨)
* ನುಡಿಗಟ್ಟು(೧೮೯೨)
* ಛಂದಸ್ಸಾರ(೧೮೯೨)
* ರಾಜಶೇಖರ ವಿಲಾಸ ವೃತ್ತಿ (ಏಳನೆಯ ಆಶ್ವಾಸದ ಟೀಕೆ)(೧೮೯೨)
* ಮಾಲವಿಕಾಗ್ನಿ ಮಿತ್ರಮ್ (ಅನುವಾದ)(೧೮೯೪)
* ಹಿತೋಪದೇಶದ ಪ್ರಥಮ ಭಾಗದ ಭಾಷಾಂತರ (ವಾಗ್ಭೂಷಣ ಪತ್ರಿಕೆಯಲ್ಲಿ ಪದ್ಯಾರ್ಥ ಸಾರ)

ಧೋಂಡೊ ನರಸಿಂಹ ಮುಳಬಾಗಲ ಇವರು ೧೮೯೮ರಲ್ಲಿ ಪ್ಲೇಗ್ ಬೇನೆಯಿಂದ ಮೃತರಾದರು.

ವರ್ಗ:ಕನ್ನಡ ಸಾಹಿತ್ಯ
ಧೋಂಡೊ ನರಸಿಂಹ ಮುಳಬಾಗಲ
ಸೂರಿ ವೆಂಕಟರಮಣ ಶಾಸ್ತ್ರಿ

**ಸೂರಿ ವೆಂಕಟರಮಣ ಶಾಸ್ತ್ರಿ**ಗಳು ೧೮೫೫ರಲ್ಲಿ ಉತ್ತರ ಕನ್ನಡ ಜಿಲ್ಲೆಯ ಹೊನ್ನಾವರ ತಾಲೂಕಿನಲ್ಲಿರುವ ಕರ್ಕಿ ಎನ್ನುವ ಗ್ರಾಮದಲ್ಲಿ ಜನಿಸಿದರು. ಇವರ ತಂದೆ ವಿಘ್ನೇಶ್ವರ ಶಾಸ್ತ್ರಿಗಳು.

## ಶಿಕ್ಷಣ
ಸೂರಿಯವರು ಕರ್ಕಿಯಲ್ಲಿಯೆ ತಮ್ಮ ಪ್ರಾಥಮಿಕ ಶಿಕ್ಷಣ ಪೂರೈಸಿದರು. ತಂದೆಯಿಂದ ಸಂಸ್ಕೃತ ಭಾಷೆ ಹಾಗು ವೈದಿಕ ವಿದ್ಯೆ ಕಲಿತ ನಂತರ, ತಮ್ಮ ಗುರುಪೀಠವಾದ ಸಾಗರ ತಾಲೂಕಿನ ರಾಮಚಂದ್ರಾಪುರ ಮಠದಲ್ಲಿ ಕಾವ್ಯ, ವ್ಯಾಕರಣ, ಅಲಂಕಾರ ಹಾಗೂ ವೇದಾಂತಗಳನ್ನು ಅಭ್ಯಸಿಸಿದರು.

## ನೌಕರಿ
ಶಿಕ್ಷಣದ ನಂತರ ರಾಮಚಂದ್ರಾಪುರ ಮಠದಲ್ಲಿಯೆ ಪಾರುಪತ್ಯಗಾರರಾಗಿ ಸೂರಿಯವರು ಕೆಲಸ ಮಾಡಿದರು. ಆಬಳಿಕ ಇಂಗ್ಲಿಷ್ ಅಭ್ಯಾಸ ಮಾಡಿ, ಮೈಸೂರು ಸಂಸ್ಥಾನದಲ್ಲಿ ಫೌಜದಾರರಾಗಿ ಕೆಲಸ ಮಾಡಿದರು ಎಂದು ಹೇಳಲಾಗುತ್ತಿದೆ.

## ಪತ್ರಿಕೋದ್ಯಮ
ಈ ನೌಕರಿಗಳಲ್ಲಿ ಆತ್ಮತೃಪ್ತಿಯಿಲ್ಲದ ಸೂರಿ ವೆಂಕಟರಮಣ ಶಾಸ್ತ್ರಿಗಳು ಮುಂಬಯಿಗೆ ತೆರಳಿ 
‘**ಕರ್ಕಿ ವೆಂಕಟರಮಣ ಶಾಸ್ತ್ರಿ ಎಂಡ್ ಕಂಪನಿ**’ ಎನ್ನುವ ಸಂಸ್ಥೆಯನ್ನು ಸ್ಥಾಪಿಸಿ ೧೮೮೫ರಲ್ಲಿ 
“ **ಹವ್ಯಕ ಸುಬೋಧ**” ಎನ್ನುವ ರಾಷ್ಟ್ರೀಯ ಧೋರಣೆಯ ವಾರಪತ್ರಿಕೆ ಪ್ರಾರಂಭಿಸಿದರು. ೧೮೮೮ರಲ್ಲಿ ಕನ್ನಡ ಹುಡುಗರಿಗಾಗಿ  “ **ಹಿತೋಪದೇಶ**” ಎನ್ನುವ ಮಾಸಪತ್ರಿಕೆಯನ್ನು ಆರಂಬಿಸಿದರು. ಈ ಪತ್ರಿಕೆಯಲ್ಲಿ ಶಾಸ್ತ್ರಿಗಳು ವ್ಯಂಗ್ಯ ಚಿತ್ರಗಳನ್ನು ಉಪಯೋಗಿಸಿದ್ದು,ಇದು ಕನ್ನಡದಲ್ಲಿ ಬಹುಶಃ ವ್ಯಂಗ್ಯಚಿತ್ರಗಳ  ಬಳಕೆ ಮಾಡಿದ ಮೊದಲ ಪತ್ರಿಕೆ ಎಂದು ಶ್ರೀನಿವಾಸ ಹಾವನೂರ ಅಭಿಪ್ರಾಯ ಪಡುತ್ತಾರೆ. ಮುಂದುವರಿದು, “..ಭಾರತೀಯರ ಸಮಸ್ಯೆಗಳು,ಬ್ರಿಟಿಷರ ಕುಟಿಲ ನೀತಿ ಹಾಗು ದಬ್ಬಾಳಿಕೆ, ಕೆನರಾ ಜಿಲ್ಲೆಯ ಸಂಕಷ್ಟಗಳು, ವಿಶೇಷತ: ಅಧಿಕಾರಿಗಳ ದುರ್ವರ್ತನೆ ಇವನ್ನು ನಿರೂಪಿಸುವಲ್ಲಿ ಅವನು ತನ್ನ ಲೇಖನಿಯನ್ನು  ಖಡ್ಗಕ್ಕಿಂತಲೂ ಹರಿತವಾಗಿ ಮಸೆದನು…..ರಾಜಕೀಯ ಕಾರಣಕ್ಕಾಗಿ ಶಿಕ್ಷೆಗೊಳಗಾದ ಕನ್ನಡ ಲೇಖಕರಲ್ಲಿ ವೆಂಕಟರಮಣ ಶಾಸ್ತ್ರಿಯೇ ಮೊದಲಿಗನು…” ಎಂದು ಶ್ರೀನಿವಾಸ ಹಾವನೂರ ಹೇಳಿದ್ದಾರೆ.

## ಸಾಹಿತ್ಯ
ಪತ್ರಕರ್ತರಲ್ಲದೆ, ಸೂರಿ ವೆಂಕಟರಮಣ ಶಾಸ್ತ್ರಿಗಳು ಗ್ರಂಥಕರ್ತರಾಗಿಯೂ ಮಹತ್ವ ಪಡೆದಿದ್ದಾರೆ. ಅವರು ಬರೆದ ನಾಟಕ “**ಇಗ್ಗಪ್ಪ ಹೆಗ್ಗಡೆಯ ವಿವಾಹ ಪ್ರಹಸನ**” ೧೮೮೭ರಲ್ಲಿ ಪ್ರಕಟವಾಯಿತು. ಇದು ಬಹುಶಃ ಹೊಸಗನ್ನಡದ  ಮೊದಲ ಸಾಮಾಜಿಕ ನಾಟಕವೆನ್ನಲಾಗಿದೆ.

### ನಾಟಕ
* ಇಗ್ಗಪ್ಪ ಹೆಗ್ಗಡೆಯ ವಿವಾಹ ಪ್ರಹಸನ (೧೮೮೭)

### ಪ್ರವಾಸ ಸಾಹಿತ್ಯ
* ದಕ್ಷಿಣ ಯಾತ್ರಾ ಚರಿತ್ರೆ (೧೮೮೫)

### ಸಂಶೋಧನೆ
* ಹವೀಕ ದ್ರವಿಡ ಬ್ರಾಹ್ಮಣರ ಉತ್ಪತ್ತಿಯ ಇತಿಹಾಸವು (೧೮೮೮)
* ಅನಾರ್ಯರ ವಿವರ (೧೮೮೯)

### ಗ್ರಂಥ ಪರಿಷ್ಕರಣ
* ಕೃಷ್ಣ ಸಂಧಾನ ಮತ್ತು ಭೀಷ್ಮ ಪರ್ವ (೧೮೮೬)
* ರತಿ ಕಲ್ಯಾಣ ಕೌಂಡಲಕ ವಧೆಯು (೧೮೮೬)
* ಘಟೋದ್ಗಜನ ಕಾಳಗವು ( ೧೮೮೯)
* ಬಿಲ್ಲ ಹಬ್ಬ ಅಥವಾ ಕಂಸ ವಧೆಯು

### ಸಂಪಾದನೆ
* ಮಹಾಕವಿ ಪರಮದೇವಾಂಕ ವಿರಚಿತ “ತುರಂಗ ಭಾರತ”

ಸೂರಿ ವೆಂಕಟರಮಣ ಶಾಸ್ತ್ರಿಗಳು ೧೯೨೫ರಲ್ಲಿ ನಿಧನರಾದರು.

ವರ್ಗ:ಕನ್ನಡ ಸಾಹಿತ್ಯ
ಸೂರಿ ವೆಂಕಟರಮಣ ಶಾಸ್ತ್ರಿಗಳು
ಸೂರಿ ವೆಂಕಟರಮಣ ಶಾಸ್ತ್ರಿ
ಎಕೆ - ೪೭

**ಎಕೆ -೪೭ ** ಎಂಬ ಬಂದೂಕು ೧೯೪೭ರಲ್ಲಿ ಇದು ಮೊದಲ ಬಾರಿಗೆ ಬಳಕೆ ಬಂದಿದ್ದು, ಹಾಗಾಗಿ ಎಕೆ -೪೭ ಎಂಬ ಹೆಸರೂ ಈ ಬಂದೂಕಿಗೆ ಬಂದಿದೆ. 
ಎಕೆ ಎಂಬುದುರಷ್ಯಾದ ಅವ್ಟೊಮಾಟ್ ಕಲಾಶ್ನಿಕೋವ ಪದದ ಸಂಕ್ಷಿಪ್ತರ ರೂಪ. ಇದನ್ನು ರಷ್ಯಾದ ಇಝೆವಕ್ ಮೆಕ್ಯಾನಿಕಲ್ ವರ್ಕ್ಸ್ ಘಟಕ ಸಿದ್ಧ ಮಾಡಿತು. ಮಿಖೈಲ್ ಕಲಶ್ನಿಕೋವ್ ಇದನ್ನು ವಿನ್ಯಾಸ ಮಾಡಿದವನು.
 
ಎರಡನೆಯ ಮಹಾಯುದ್ಧದ ಸಮಯದಲ್ಲಿ ಜರ್ಮನಿ ಅಸಲ್ಟ್ ಬಂದೂಕುಗಳನ್ನು ಬಳಕೆಗೆ ತಂದಿತ್ತು. ಆಗ ಬಳಕೆಯಲ್ಲಿದ್ದ ಬಂದೂಕುಗಳು ೧೦೦ ಮೀಟರ್ ದೂರದವರೆಗೆ ತಲುಪಲು ಸಮರ್ಥವಾಗಿತ್ತು. ಆದರೆ ಇದರಿಂದ ಆಗುತ್ತಿದ್ದ ಪ್ರಾಣಿ ಹಾನಿ ಅತ್ಯಧಿಕ. ಹಾಗಾಗಿ ಅಸಲ್ಟ್ ಬಂದೂಕುಗಳನ್ನು ಮತ್ತಷ್ಟು ಸುಧಾರಿಸುವ ಪ್ರಯತ್ನವನ್ನು ಜರ್ಮನಿ ಮಾಡಿತು. ಆಗ ಸಿದ್ಧವಾಗಿದ್ದೇ ಎಕೆ-೪೭. ೪.೩ ಕೆ.ಜಿ. ತೂಕದ ಈ ಬಂದ್ದೂಕು ಸುಮಾರು ೩೦೦ ಮೀಟರ್ವರೆಗೆ ನಿಖರವಾಗಿ ದಾಳಿ ಮಾಡುವಷ್ಟು ಸಮರ್ಥವಾಯಿತು. ನಂತರ ಎಕೆ ಸರಣಿಯಲ್ಲಿ ೭೪, ೧೦೧, ೧೦೨, ೧೦೩, ೧೦೭, ೧೦೮ ಬಂದೂಕುಗಳು ಬಳಕೆ ಬಂದವು.
[right|thumb|250px|Type 3 AK-47 (top), with its predecessor, the [SKS]]
right|thumb|250px|AKS-47 on a Type 4B receiver (top), with a Type 2A

ವರ್ಗ:ಆಯುಧಗಳು
ವರ್ಗ:ಚುಟುಕು
ಯುದ್ಧ

[250px|right|thumbnail|[ಎರಡನೇ ಮಹಾಯುದ್ಧದಲ್ಲಿ ಅಮೇರಿಕ ದೇಶ ಜಪಾನಿನ ನಾಗಾಸಾಕಿ ನಗರದ ಮೇಲೆ ಅಣುಬಾಂಬ್ ವಿಸ್ಪೋಟಿಸಿದ ದೃಶ್ಯ]]
[ರಾಜ್ಯ]ಗಳ ಅಥವಾ ದೊಡ್ಡ ಗುಂಪುಗಳ ಮಧ್ಯ ಆಯುಧಗಳ ಉಪಯೋಗದೊಂದಿಗೆ ನಡೆಯುವ ಕಾಳಗಗಳಿಗೆ '*ಯುದ್ಧ* ಎಂದು ಹೆಸರು. ಯುದ್ಧಗಳು ಮುಖ್ಯವಾಗಿ [ಸಾರ್ವಭೌಮತ್ವ]ಕ್ಕಾಗಿ, ಪ್ರದೇಶಕ್ಕಾಗಿ, ಪದಾರ್ಥಗಳಿಗಾಗಿ, [ಧರ್ಮ]ಕ್ಕಾಗಿ ಅಥವಾ ಸಿದ್ಧಾಂತ(ideology)ಗಳಿಗಾಗಿ ನಡೆಯುತ್ತವೆ. ಒಂದು [ರಾಜ್ಯ]ದೊಳಗಿನ ಪಂಗಡಗಳ ಮಧ್ಯ ನಡೆಯುವ ಯುದ್ಧಗಳು [ಅಂತಃಕಲಹ] ಅಥವಾ ಒಳಯುದ್ಧ ಎಂದು ಕರೆಯಲ್ಪಡುತ್ತವೆ.
ಯುದ್ಧದ ಒಂದು ಉಬ್ಬು ಚಿತ್ರ (೧೮೯೬).

ವರ್ಗ:ಯುದ್ಧ
ಶ್ರೀನಿವಾಸರಾವ್ ಕೊರಟಿ

**ಶ್ರೀನಿವಾಸರಾವ ಕೊರಟಿ**ಯವರು |ಅಕ್ಟೋಬರ ೧೯೨೫ರಲ್ಲಿ ಹೊಸಕೋಟೆ ತಾಲೂಕಿನ **ಕೊರಟಿ** ಗ್ರಾಮದಲ್ಲಿ ಜನಿಸಿದರು. ಬೆಂಗಳೂರಿನ **ಆಚಾರ್ಯ ಪಾಠಶಾಲೆ**ಯಲ್ಲಿ ಇವರು ಪ್ರಾಧ್ಯಾಪಕರಾಗಿದ್ದರು.

ಶ್ರೀನಿವಾಸರಾವ ಕೊರಟಿಯವರು ವಿಜಯನಗರದ ಹಿನ್ನೆಲೆಯ ಸುಮಾರು ೨೦ ಐತಿಹಾಸಿಕ ಕಾದಂಬರಿಗಳನ್ನು ರಚಿಸಿದ್ದಾರೆ. ಹಲವು ಕಾದಂಬರಿಗಳು ತೆಲುಗು ಭಾಷೆಗೂ ಅನುವಾದಗೊಂಡಿವೆ. ಇದಲ್ಲದೆ ಇವರು ಸಾಮಾಜಿಕ ಕಾದಂಬರಿಗಳನ್ನೂ ರಚಿಸಿದ್ದು ಅವುಗಳಲ್ಲಿ “**ಮಿಸ್ ಲೀಲಾವತಿ**” ಬಹಳ ಜನಪ್ರಿಯವಾದ ಕಾದಂಬರಿ. **ದಾಸಸಾಹಿತ್ಯ**ದ ಬಗೆಗೂ ಸಂಶೋಧನೆ ಮಾಡಿದ ಕೊರಟಿಯವರು ಹತ್ತಾರು ಕೃತಿಗಳನ್ನು ರಚಿಸಿದ್ದಾರೆ.

ಕೊರಟಿಯವರು ಕೆಲವು ವರ್ಷ ಕನ್ನಡ ಸಾಹಿತ್ಯ ಪರಿಷತ್ತಿನ ಮುಖಪತ್ರಿಕೆಯಾದ **ಕನ್ನಡ ನುಡಿ**ಯ ಸಂಪಾದಕ ಮಂಡಲಿಯ ಸದಸ್ಯರಾಗಿದ್ದರು.

## ಕೃತಿಗಳು
### ಕಾದಂಬರಿ
* ಮಿಸ್ ಲೀಲಾವತಿ
* ಗೃಹಿಣಿ
* ಹೆಣ್ಣಿನ ಹುಚ್ಚು
* ನಿರಂಜನಿ
* ಗುಣವಂತಿ
* ಲಕ್ಷ್ಮಿ
* ದೊಂಬರ ಚೆಲುವೆ
* ಸೂಳೆಯ ಕೆರೆ
* ಪರಮೇಶ್ವರ ಪುಲಿಕೇಶಿ
* ಉಭಯ ಲೋಕೇಶ್ವರ
* ರಾಮರಾಯನ ತಲೆ
* ದೇವಗಿರಿ ದುರ್ಗ (ಸಾಹಿತ್ಯ ಭಂಡಾರ ಪ್ರಕಾಶನ)
* ದೇವಗಿರಿ ಪತನ (ಸಾಹಿತ್ಯ ಭಂಡಾರ ಪ್ರಕಾಶನ)
* ಕನ್ನಡಿಗರ ಕಾಳರಾತ್ರಿ (ಸಾಹಿತ್ಯ ಭಂಡಾರ ಪ್ರಕಾಶನ)
* ಕುಮಾರರಾಮ (ಸಾಹಿತ್ಯ ಭಂಡಾರ ಪ್ರಕಾಶನ)
* ರಾಜ್ಯೋದಯ (ಸಾಹಿತ್ಯ ಭಂಡಾರ ಪ್ರಕಾಶನ)
* ರಾಯ ಪರಾಭವ (ಸಾಹಿತ್ಯ ಭಂಡಾರ ಪ್ರಕಾಶನ)
* ಗಜಬೇಂಟೆಗಾರ (ಸಾಹಿತ್ಯ ಭಂಡಾರ ಪ್ರಕಾಶನ)
* ರಾಜ್ಯಕ್ರಾಂತಿ (ಸಾಹಿತ್ಯ ಭಂಡಾರ ಪ್ರಕಾಶನ)
* ತೌಳವೇಶ್ವರ (ಸಾಹಿತ್ಯ ಭಂಡಾರ ಪ್ರಕಾಶನ)
* ನಾಗಲಾದೇವಿ (ಸಾಹಿತ್ಯ ಭಂಡಾರ ಪ್ರಕಾಶನ)
* ಜಗನ್ಮೋಹಿನಿ (ಸಾಹಿತ್ಯ ಭಂಡಾರ ಪ್ರಕಾಶನ)
* ಶಾಂತಿವಾದಿ (ಸಾಹಿತ್ಯ ಭಂಡಾರ ಪ್ರಕಾಶನ)
* ರಾಜದ್ರೋಹಿ (ಸಾಹಿತ್ಯ ಭಂಡಾರ ಪ್ರಕಾಶನ)
* ಅಮಾತ್ಯರತ್ನ (ಸಾಹಿತ್ಯ ಭಂಡಾರ ಪ್ರಕಾಶನ)
* ಹುಚ್ಚುದೊರೆ (ಸಾಹಿತ್ಯ ಭಂಡಾರ ಪ್ರಕಾಶನ)
* ರಕ್ಕಸತಂಗಡಿ (ಸಾಹಿತ್ಯ ಭಂಡಾರ ಪ್ರಕಾಶನ)
* ರಘುನಾಥ ವಿಜಯ (ಸಾಹಿತ್ಯ ಭಂಡಾರ ಪ್ರಕಾಶನ)
* ದೇವಿಕೋಟೆ (ಸಾಹಿತ್ಯ ಭಂಡಾರ ಪ್ರಕಾಶನ)
* ಜಾತಿಕಲಹ (ಸಾಹಿತ್ಯ ಭಂಡಾರ ಪ್ರಕಾಶನ)
* ರಾಜ್ಯಕ್ಷಯ (ಸಾಹಿತ್ಯ ಭಂಡಾರ ಪ್ರಕಾಶನ)

### ಕಥಾಸಂಕಲನ
* ಚಾರಿತ್ರಿಕ ಕಥಾಮಂಜರಿ

### ದಾಸ ಸಾಹಿತ್ಯ
* ಶ್ರೀ ವಾದಿರಾಜರು
* ಶ್ರೀ ಜಯತೀರ್ಥರು
* ಶ್ರೀ ಪುರಂದರದಾಸರು

### ಬಾಲಸಾಹಿತ್ಯ
* ಶಿವಪ್ಪ ನಾಯಕ
* ನೃಪತುಂಗ
* ವಿದ್ಯಾರಣ್ಯರು
* ಮುಂಡರಗಿ ಭೀಮರಾಯರು
* ಕಿತ್ತೂರ ಚೆನ್ನಮ್ಮ

## ಚಿತ್ರೀಕರಣ
ಕೊರಟಿಯವರ ಎರಡು ಕಾದಂಬರಿಗಳು ಕನ್ನಡ ಚಲನಚಿತ್ರಗಳಾಗಿ ಬಹಳ ಯಶಸ್ಸು ಪಡೆದವು.
* ಮಿಸ್ ಲೀಲಾವತಿ
* ಗೃಹಿಣಿ

ಮಿಸ್ ಲೀಲಾವತಿ ಚಲನಚಿತ್ರದಲ್ಲಿ ‘ಅಭಿನಯ ಶಾರದೆ’ ಎಂದು ಬಿರುದು ಪಡೆದಿರುವ ಜಯಂತಿ ಯವರು ಹಾಗು ಕುಮಾರತ್ರಯರಲ್ಲಿ ಒಬ್ಬರಾದ ಉದಯಕುಮಾರರವರು ಮುಖ್ಯ ಪಾತ್ರಗಳಲ್ಲಿ ನಟಿಸಿದ್ದಾರೆ. ಕುವೆಂಪುರವರು ರಚಿಸಿದ ‘ದೋಣಿ ಸಾಗಲಿ ಮುಂದೆ ಹೋಗಲಿ..’ ಗೀತೆಯು ಈ ಚಲನಚಿತ್ರದ ಅತ್ಯಂತ ಸುಶ್ರಾವ್ಯ ಗೀತೆಯಾಗಿದೆ. 

ಶ್ರೀನಿವಾಸರಾವ ಕೊರಟಿಯವರು ೧೯೮೩ ಎಪ್ರಿಲದಲ್ಲಿ ತೀರಿಕೊಂಡರು.

## ಹೊರಗಿನ ಕೊಂಡಿಗಳು
ಡಿಜಿಟಲ್ ಲೈಬ್ರರಿ  ಆಫ್ ಇಂಡಿಯಾ ದ ತಾಣದಲ್ಲಿ ಸಿಗುವ ಪುಸ್ತಕಗಳು
*  

## ಉಲ್ಲೇಖಗಳು 
ವರ್ಗ:ಕನ್ನಡ ಸಾಹಿತ್ಯ 
ಶ್ರೀನಿವಾಸರಾವ್ ಕೊರಟಿ
ವರ್ಗ:ಲೇಖಕರು
ಸಂ.ಶಿ.ಭೂಸನೂರುಮಠ

**ಸಂಗಯ್ಯ ಶಿವಮೂರ್ತಯ್ಯ ಭೂಸನೂರಮಠ** ಇವರು ೧೯೧೦ರಲ್ಲಿ ಗದಗ ಜಿಲ್ಲೆಯ ರೋಣ ತಾಲೂಕಿನ ನಿಡಗುಂದಿಯಲ್ಲಿ ಜನಿಸಿದರು.

ಭೂಸನೂರುಮಠ ಇವರು ವಚನಸಾಹಿತ್ಯ ಸಂಪಾದನೆಯಲ್ಲಿ ಅಪಾರ ಶ್ರಮ ವಹಿಸಿದ್ದಾರೆ. 

ಇವರು ಕೃತಿಗಳು ಇಂತಿವೆ:ಭವ್ಯಮಾನವ" ಕೃತಿಗೆ ಪಂಪ ಪ್ರಶಸ್ತಿ ಯಾವಾಗ ದೊರೆತಿದೆ?. ಅಲ್ಲದೆ ಶೂನ್ಯ ಸಂಪಾದನೆ ಪರಾಮರ್ಶೆ"' ಕೃತಿಗೆ ೧೯೭೨ರಲ್ಲಿ ಕೇಂದ್ರ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ ಲಭಿಸಿದೆ.1972

## ಕೃತಿಗಳು
### ಮಹಾಕಾವ್ಯ ಅಕ್ಕಮಹಾದೇವಿ ಅನುಭವ ಮಂಟಪ drushy
* ಭವ್ಯ ಮಾನವ
ಅಕ್ಕಮಹಾದೇವಿಯನ್ನು ಕೇಂದ್ರ ಪಾತ್ರವಾಗಿ ಬರೆದ ಕಾವ್ಯ ಇದು.

### ಸಂಪಾದನೆ
* ವಚನ ಸಾಹಿತ್ಯ ಸಂಗ್ರಹ
* ಶೂನ್ಯ ಸಂಪಾದನೆಯ ಪರಾಮರ್ಶೆ
(ಈ ಕೃತಿಗೆ ೧೯೭೧ರಲ್ಲಿ ಕೇಂದ್ರಸಾಹಿತ್ಯ ಅಕಾಡೆಮಿ ಪ್ರಶಸ್ತಿ ಲಬಿಸಿದೆ).
* ಘನಮಠದ ಶಿವಯೋಗಿಗಳ ಭಕ್ತಿಸುಧಾಸಾರ
* ಸಿದ್ಧನಂಜೇಶನ ಗುರುರಾಜ ಚರಿತ್ರೆ
* ಮೋಳಿಗೆಯ ಮಾರಯ್ಯ ಮತ್ತು ರಾಣೀ ಮಹಾದೇವಮ್ಮನವರ ವಚನಗಳು
* ಗೌರಾಂಕ ಮೋಳಿಗೆಯ್ಯನ ಪುರಾಣ
* ಅದೃಶ್ಯ ಕವಿ ಪ್ರೌಢರಾಯನ ಕಾವ್ಯ
* ಗೂಳೂರು ಸಿದ್ಧವೀರಣ್ಣೊಡೆಯರ ಶೂನ್ಯ ಸಂಪಾದನೆ
* ಮಹಾಲಿಂಗದೇವರ ಏಕೋತ್ತರ ಸ್ಥಲ

## ಪ್ರಶಸ್ತಿ
ಯಾವ ವರ್ಷ "ಭವ್ಯಮಾನವ" ಕೃತಿಗೆ ಪಂಪ ಪ್ರಶಸ್ತಿ ದೊರೆತಿದೆ?. ಅಲ್ಲದೆ '''ಶೂನ್ಯ ಸಂಪಾದನೆ ಪರಾಮರ್ಶೆ"' ಕೃತಿಗೆ ೧೯೭೨ರಲ್ಲಿ ಕೇಂದ್ರ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ ಲಭಿಸಿದೆ.

ವರ್ಗ:ಕನ್ನಡ ಸಾಹಿತ್ಯ
ಸಂ.ಶಿ.ಭೂಸನೂರಮಠ
ಸೂರ್ಯನಾರಾಯಣ ಚಡಗ

**ಸೂರ್ಯನಾರಾಯಣ ಚಡಗ**(ಜನನ:೧೩.೦೪.೧೯೩೨-ನಿಧನ:೧೪.೧೧.೨೦೦೬) ಇವರು ೧೯೩೨ ಎಪ್ರಿಲ ೧೩ರಂದು ಉಡುಪಿ ತಾಲೂಕಿನ **ಪಾಂಡೇಶ್ವರ** ಗ್ರಾಮದಲ್ಲಿ ಜನಿಸಿದರು. ಇವರ ತಾಯಿ ಶೇಷಮ್ಮ; ತಂದೆ ನಾರಾಯಣ.೧೯೫೪ರಲ್ಲಿ ತಮ್ಮ ಪ್ರಥಮ ಕಾದಂಬರಿ **ರತ್ನ ಪಡೆದ ಭಾಗ್ಯ**ದೊಂದಿಗೆ ಕನ್ನಡ ಸಾಹಿತ್ಯಲೋಕವನ್ನು  ಪ್ರವೇಶಿಸಿದರು.೨೦೦೧ರವರೆಗೂ ಸಾಹಿತ್ಯ ರಚನೆಯಲ್ಲಿ ತೊಡಗಿದ್ದ ಇವರ ಕೊನೆಯ ಕೃತಿ **ನಾಟ್ಯರಶ್ಮಿ**.ಕನ್ನಡದಲ್ಲಿ ನಾಟಕಗಳು,ಸಣ್ಣಕತೆಗಳಲ್ಲದೆ ೩೦ಕ್ಕೂ ಹೆಚ್ಚು ಕಾದಂಬರಿಗಳನ್ನು ರಚಿಸಿದ್ದಾರೆ..ಇವರ ಕೆಲವು ಕೃತಿಗಳು ಇಂತಿವೆ:
## ಕಥಾ ಸಂಕಲನ 
* ಜರತಾರಿ ಕುಪ್ಪಸ
* ನಮ್ಮೂರಿನ ಕತೆಗಳು
## ಕಾದಂಬರಿ 
* ಅಮರ ಸರಸ್ವತಿ
* ಅರಿಶಿನ ಕುಂಕುಮ
* ಗಂಗಾ ಭವಾನಿ
* ಬತ್ತದ ಕಣ್ಣೀರು
* ಮಧುರ ಮೈತ್ರಿ
* ಮನೆ ತುಂಬಿದ ಮಡದಿ
* ಮನೆ ನಿನ್ನದು ಮನ ನನ್ನದು

* ಮನೆಗೆ ಬಂದ ಸೊಸೆ
* ಮನೆತನ
* ಮಾಂಗಲ್ಯ ದೇವರು
* ಸೀಮಂತಿನಿ
* ಸ್ವರ್ಗದ ಬಾಗಿಲು
* ಹೆಣ್ಣು, ಹೊನ್ನು,ಮಣ್ಣು
## ಸಂಪಾದನೆ 
* ಜಯದೇವಿ ತಾಯಿ
* ದಕ್ಷಿಣ ಕನ್ನಡದ ಬರಹಗಾರರು
* ನಗೆ ನಂದನ
## ಹಾಸ್ಯ ಪ್ರಬಂಧಗಳ ಸಂಕಲನ 
* ಸುಹಾಸ

## ಪ್ರಶಸ್ತಿಗಳು 
ಇವರ *ಹೆಣ್ಣು-ಹೊನ್ನು-ಮಣ್ಣು* ಹಾಗೂ *ಮನೆತನ* ಕಾದಂಬರಿಗಳಿಗೆ ರಾಜ್ಯ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ ಬಂದಿದೆ.
## ಉಲ್ಲೇಖಗಳು
ವರ್ಗ:ಚುಟುಕು
ವರ್ಗ:ಕನ್ನಡ ಸಾಹಿತ್ಯ
ಸೂರ್ಯನಾರಾಯಣ ಚಡಗ
ವರ್ಗ: ೧೯೩೨ ಜನನ
ವರ್ಗ: ೨೦೦೬ ನಿಧನ
ಅರ್ಚಕ ವೆಂಕಟೇಶ

**ಅರ್ಚಕ ವೆಂಕಟೇಶ** - ಇವರು ಪತ್ರಿಕಾವ್ಯವಸಾಯನಿರತರು  ಮತ್ತು  ಕನ್ನಡ ಸಾಹಿತಿಗಳು.

## ಬದುಕು
 ೧೯೧೬ರಲ್ಲಿ ಧಾರವಾಡದಲ್ಲಿ ಜನಿಸಿದರು. ಇವರ ತಾಯಿ ರಾಧಾಬಾಯಿ ; ತಂದೆ ಗೋಪಾಲಕೃಷ್ಣಾಚಾರ್ಯ.  ಕೆಲಕಾಲ ಎಚ್.ಎ.ಎಲ್.ದಲ್ಲಿ ಉದ್ಯೋಗ ಕೈಕೊಂಡ ವೆಂಕಟೇಶರವರು, ಆ ಬಳಿಕ  ಸಿದ್ಧವ್ವನಹಳ್ಳಿ ಕೃಷ್ಣಶರ್ಮರ ‘**ವಿಶ್ವ ಕರ್ನಾಟಕ**’ ಪತ್ರಿಕೆಯ ಸಂಪಾದಕ ಮಂಡಲಿಯಲ್ಲಿ ಸೇರಿದರು. ಕೊನೆಯ ಎರಡು ವರ್ಷ ಆ ಪತ್ರಿಕೆಯ ಸಂಪಾದಕರೂ ಆಗಿದ್ದರು. ‘ವಿಶ್ವ ಕರ್ನಾಟಕ’ ಮುಚ್ಚಿದ ಬಳಿಕ ಸಂಯುಕ್ತ ಕರ್ನಾಟಕ ಪತ್ರಿಕೆಯ ಬೆಂಗಳೂರು ಆವೃತ್ತಿಯಲ್ಲಿ ಸೇವೆಗೈದು ನಿವೃತ್ತಿ ಹೊಂದಿದರು.
## ಸಾಹಿತ್ಯ
ಅರ್ಚಕ ವೆಂಕಟೇಶ ಇವರು ಬಹುಮುಖ ಪ್ರತಿಭೆಯ ಸಾಹಿತಿಗಳೂ ಆಗಿದ್ದರು. ಇವರ ಕೆಲವು ಕೃತಿಗಳು ಇಂತಿವೆ:
### ಕವನ ಸಂಕಲನ
* ಪೂರ್ಣಚಂದ್ರ
* ಶಬ್ದ ಶಿಲ್ಪ
* ಶಿಲಾಪಕ್ಷ
### ಕಥಾಸಂಕಲನ
* ಧ್ರುವ ನಕ್ಷತ್ರ
* ಜೀವನ ಸಂಗ್ರಾಮ
### ನಾಟಕ
* ಪಂಗನಾಮ
* ಬ್ಲ್ಯಾಕ್ ಮಾರ್ಕೆಟ್
* ವೀರ ಸಾದಿಕ್
### ಕಾದಂಬರಿ
* ಅಸ್ಥಿಪಂಜರ
* ಚಲೋ ದಿಲ್ಲಿ
* ರವಿಶಂಕರ
## ಬಾಲ ಸಾಹಿತ್ಯ
### ನಾಟಕ
* ಜಯವಿಜಯ
* ಪಾನಕ ಕೋಸಂಬರಿ
* ಪ್ರಹ್ಲಾದನ ಪಾಣಿಪತ್ತು
* ಭ್ರಾತೃ ಪ್ರೇಮ
* ಸಾವನದುರ್ಗ
* ಹರಿದ ಚಂದ್ರ
### ಜೀವನ ಚರಿತ್ರೆ
* ಸ್ವಾಮಿ ವಿವೇಕಾನಂದ
* ಸುಭಾಷಚಂದ್ರ ಬೋಸ್
* ಮದನಮೋಹನ ಮಾಳವೀಯ
* ರಮಣ ಮಹರ್ಷಿ
* ರಾಮನ ಕತೆ
## ಆಂಗ್ಲ ಕೃತಿಗಳು
* Bhakti Geetamruta
* Random Thoughts
ಅರ್ಚಕ ವೆಂಕಟೇಶರವರು ೧೯೭೭ರಲ್ಲಿ ನಿಧನರಾದರು.
## ಇವುಗಳನ್ನೂ ನೋಡಿ
* ಹೆಚ್.ಆರ್.ನಾಗೇಶರಾವ್
* ಸಂಯುಕ್ತ ಕರ್ನಾಟಕ
* ರಂಗನಾಥ ದಿವಾಕರ

ವರ್ಗ:ಕನ್ನಡ ಸಾಹಿತ್ಯ
ಅರ್ಚಿಕ ವೆಂಕಟೇಶ 
ಅರ್ಚಿಕ ವೆಂಕಟೇಶ
ಸೆಪ್ಟೆಂಬರ್ ೨೫

ಸೆಪ್ಟೆಂಬರ್ ತಿಂಗಳಿನಲ್ಲಿ ಮೂವತ್ತು ದಿನಗಳು ಇರುತ್ತವೆ. **ಸೆಪ್ಟೆಂಬರ್ ೨೫** - ಸೆಪ್ಟೆಂಬರ್ ತಿಂಗಳಿನ ಇಪ್ಪತೈದನೇ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೨೬೮ನೇ ದಿನ (ಅಧಿಕ ವರ್ಷದಲ್ಲಿ ೨೬೯ನೇ ದಿನ). 

## ಪ್ರಮುಖ ಘಟನೆಗಳು 
* ೨೦೦೬ - ಬೆಳಗಾವಿಯಲ್ಲಿ  ಕರ್ನಾಟಕ ಸರ್ಕಾರದ ವಿಧಾನಸಭೆ ಹಾಗು ವಿಧಾನಪರಿಷತ್‍ನ ಐತಿಹಾಸಿಕ ಸಮಾವೇಶ ಆರಂಭ. 

## ಜನನ 
* ೧೮೬೬ - ಥಾಮಸ್ ಹಂಟ್ ಮಾರ್ಗನ್, ಅಮೇರಿಕ ದೇಶದ ವೈದ್ಯಕೀಯ ನೊಬೆಲ್ ಪ್ರಶಸ್ತಿ ವಿಜೇತ ಜೀವಶಾಸ್ತ್ರಜ್ಞ.
* ೧೯೩೯ - ಫಿರೋಜ್ ಖಾನ್, ಹಿಂದಿ ಚಲನಚಿತ್ರ ನಟ, ನಿರ್ದೇಶಕ ಹಾಗೂ ನಿರ್ಮಾಪಕ. 
* ೧೯೬೯ - ಹಾನ್ಸಿ ಕ್ರೊನ್ಯೆ, ದಕ್ಷಿಣ ಆಫ್ರಿಕಾದ ಕ್ರಿಕೆಟ್ ಪಟು.

## ಮರಣ 
* 

## ಹಬ್ಬ/ಆಚರಣೆಗಳು 
## ಹೊರಗಿನ ಸಂಪರ್ಕಗಳು 
* ಇತಿಹಾಸದಲ್ಲಿ ಈ ದಿನ 
* ವಿಜ್ಞಾನ ಕ್ಷೇತ್ರದಲ್ಲಿ ಈ ದಿನ
* ದಿ ಹಿಸ್ಟರಿ ಚಾನೆಲ್: ಇತಿಹಾಸದಲ್ಲಿ ಈ ದಿನ
* ಆನ್-ದಿಸ್-ಡೇ ತಾಣ

೨
ಕಾವ್ಯಾನಂದ (ಪುಣೇಕರ)

**ಕಾವ್ಯಾನಂದ** ಎನ್ನುವ ಕಾವ್ಯನಾಮದಿಂದ ಪ್ರಸಿದ್ಧರಾದವರು **ನರಸಿಂಹಾಚಾರ್ಯ ಕಿತ್ತೂರ**. ಇವರ ತಾಯಿ ಭಾರತಿಬಾಯಿ; ತಂದೆ ಭೀಮಾಚಾರ್ಯರು. ಕಾವ್ಯಾನಂದರು ೧೮೭೦ರಲ್ಲಿ 
ರಾಣಿ ಚನ್ನಮ್ಮನ ಕಿತ್ತೂರಿನಲ್ಲಿ ಜನಿಸಿದರು. ಇವರು ಶಿಕ್ಷಕ ವೃತ್ತಿಯಲ್ಲಿ ಸೇವೆ ಸಲ್ಲಿಸಿದರು. ಬೆಟಗೇರಿ ಕೃಷ್ಣಶರ್ಮರು ಕಿತ್ತೂರಿನಲ್ಲಿ ಇವರ 
ಶಿಷ್ಯತ್ವದಲ್ಲಿ ಕೆಲಕಾಲ ಕಳೆದಿದ್ದರು.

ಇವರ ಕೆಲವು ಕೃತಿಗಳು:
* ಸಭಾರಂಜನ ಶತಕ
* ಗೃಹವೈದ್ಯಕವು
* ಬಾಲರಂಜನ
* ಮಗನಿಗೆ ತಂದೆಯ ಪತ್ರ
* ಪ್ರಶ್ನೋತ್ತರ ಮಾಲಿಕಾ

ಇವರ ಅನೇಕ ಸಂಶೋಧನಾತ್ಮಕ ಲೇಖನಗಳು ‘ವಾಗ್ಭೂಷಣ’ ಪತ್ರಿಕೆಯಲ್ಲಿ ಪ್ರಕಟವಾಗಿವೆ.(ಉದಾ: ತಾಮ್ರ ಶಾಸನ, ಪ್ರಾಚೀನ ನಾಗರಿಕತೆ, ನಮ: ಪಂಚಮ ರಸಾಯ, ಸಂಗೊಳ್ಳಿ ರಾಯಣ್ಣ ಇತ್ಯಾದಿ.)

ಕಾವ್ಯಾನಂದರು ೧೯೨೯ರಲ್ಲಿ ನಿಧನರಾದರು.

ವರ್ಗ:ಚುಟುಕು
ವರ್ಗ:ಕನ್ನಡ ಸಾಹಿತ್ಯ
ಕಾವ್ಯಾನಂದ
ವರ್ಗ:೧೮೭೦ ಜನನ
ವರ್ಗ:೧೯೨೯ ನಿಧನ
ಭೀಮಾಜಿ ಜೀವಾಜಿ ಹುಲಕವಿ

**ಭೀಮಾಜಿ ಜೀವಾಜಿ ಹುಲಕವಿ** ಇವರು ೧೮೯೫ರಲ್ಲಿ ಜನಿಸಿದರು. ಇವರು ಶಾಲಾ ಶಿಕ್ಷಕರಾಗಿದ್ದರು. ‘ವಾಗ್ಭೂಷಣ’ ಪತ್ರಿಕೆಯಲ್ಲಿ ಇವರ ಕೃತಿಗಳು ಧಾರಾವಾಹಿಯಾಗಿ ಪ್ರಕಟಗೊಂಡವು. ಇವರು ‘**ಶಾರದೆಯ ಮುತ್ತಿನ ಸರ**’ ಗ್ರಂಥಮಾಲೆಯ ಸಂಚಾಲಕರಾಗಿದ್ದರು. 

ಇವರ ಕೆಲವು ಕೃತಿಗಳು:

* ಪದ್ಮಾವತಿ ಪ್ರೇಮಮಂದಿರ
* ಶ್ರೇಯಃ ಸಾಧನ
* ಪತಿತ ಪರಿವರ್ತನ
* ಶುದ್ಧಿ ಸಂಘಟನೆ
* ಹತಭಾಗಿನಿಯಾದ ವಿಮಲೆ
* ಶ್ರೀ ವಿದ್ಯಾರಣ್ಯ ಸ್ವಾಮಿಗಳು
* ಕರ್ನಾಟಕ ಸ್ವಪ್ನ ವಾಸವದತ್ತೆ
* ಅತ್ತೆ ಮನೆ ಕಾಟ ಅಥವಾ ಸುಶೀಲಾ ವಸಂತರ ದುರ್ದೈವ
* ದುಷ್ಕರ್ಮ ಪರಿಪಾಕ ಅಥವಾ ಉನ್ಮಾದಿನಿಯಾದ ಮೋಹಿನಿ
* ದೇವನಂದಿನಿ
* ನನ್ನ ಕನಸು
* ನರಗುಂದ ಬಂಡಾಯ

ಭೀಮಾಜಿ ಜೀವಾಜಿ ಹುಲಕವಿ ಇವರು ೧೯೫೯ರಲ್ಲಿ ನಿಧನರಾದರು.

ವರ್ಗ:ಚುಟುಕು
ವರ್ಗ:ಕನ್ನಡ ಸಾಹಿತ್ಯ
ಭೀಮಾಜಿ ಜೀವಾಜಿ ಹುಲಕವಿ